Fuqarolik holati dalolatnomalarini yozish organlarida ish yuritish tartibi toʻgʻrisidagi yoʻriqnomaga oʻzgartirishlar kiritish toʻgʻrisida
(order, 2022-12-19)

Oʻzbekiston Respublikasi Prezidentining 2021-yil 23-martdagi PF-6191-son “Aholi va tadbirkorlik subyektlariga davlat xizmatlaridan foydalanishda yanada qulay sharoitlar yaratish, bu borada byurokratik toʻsiqlarni qisqartirish boʻyicha qoʻshimcha chora-tadbirlar toʻgʻrisida”gi, 2021-yil 24-iyuldagi PF-6269-son “Davlat xizmatlari koʻrsatish infratuzilmasini takomillashtirish va aholining davlat xizmatlaridan foydalanish imkoniyatlarini kengaytirish chora-tadbirlari toʻgʻrisida”gi hamda 2022-yil 17-martdagi PF-89-son “Fuqarolarning huquq va erkinliklarini taʼminlash hamda huquqiy xizmat koʻrsatishda adliya organlari va muassasalari faoliyati samaradorligini yanada oshirish chora-tadbirlari toʻgʻrisida”gi farmonlari hamda Vazirlar Mahkamasining 2020-yil 10-noyabrdagi 704-son “Tugʻilganlikni qayd etish bilan bogʻliq kompleks davlat xizmatlarini koʻrsatishning maʼmuriy reglamentini tasdiqlash toʻgʻrisida”gi, 2022-yil 25-fevraldagi 89-son “Oʻlimni qayd qilish bilan bogʻliq kompozit davlat xizmatlarini koʻrsatishning maʼmuriy reglamentini tasdiqlash toʻgʻrisida”gi, 2022-yil 28-sentabrdagi 540-son “Fuqarolik holati dalolatnomalarini yozish tartiblarini yanada takomillashtirish chora-tadbirlari toʻgʻrisida”gi hamda 2016-yil 14-noyabrdagi 387-son “Fuqarolik holati dalolatnomalarini qayd etish qoidalarini tasdiqlash toʻgʻrisida”gi qarorlariga muvofiq buyuraman: 1. Oʻzbekiston Respublikasi adliya vazirining 2013-yil 31-dekabrdagi 400-mh-son buyrugʻi (roʻyxat raqami 2547, 2013-yil 31-dekabr) (Oʻzbekiston Respublikasi qonun hujjatlari toʻplami, 2014-y., 1-son, 10-modda) bilan tasdiqlangan Fuqarolik holati dalolatnomalarini yozish organlarida ish yuritish tartibi toʻgʻrisidagi yoʻriqnomaga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Yoʻriqnomaning matni mazkur oʻzgartirishlarning 1-ilovasiga muvofiq tahrirda bayon etilsin. 2. 1 va 1a-ilovalar mazkur oʻzgartirishlarning 2-ilovasiga muvofiq tahrirda bayon etilsin. 3. 1b-ilova oʻz kuchini yoʻqotgan deb topilsin. 4. 2 — 74-ilovalar mazkur oʻzgartirishlarning 3-ilovasiga muvofiq tahrirda bayon etilsin. 5. Mazkur oʻzgartirishlarning 4-ilovasiga muvofiq tahrirdagi 75-ilova bilan toʻldirilsin. Ushbu Yoʻriqnoma fuqarolik holati dalolatnomalarini yozish organlarida (bundan buyon matnda FHDY organlari deb yuritiladi) ish yuritish tartibini belgilaydi. 1. Tuman va shahar FHDY boʻlimlari hamda Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalarining (bundan buyon matnda hududiy adliya boshqarmalari deb yuritiladi) FHDY arxivlari (bundan buyon matnda FHDY arxivlari deb yuritiladi) FHDY organlari hisoblanadi. 2. FHDY organlari quyidagi harakatlarni amalga oshiradi: tugʻilganlik, nikoh tuzilganligi, nikohdan ajralganlik va oʻlim haqidagi dalolatnoma yozuvlarini (bundan buyon matnda dalolatnoma yozuvlari deb yuritiladi) qayd etish; dalolatnoma yozuvlarini tiklash; dalolatnoma yozuvlarini oʻzgartirish, tuzatish va toʻldirish. FHDY organlari qonunchilik hujjatlariga muvofiq boshqa harakatlarni ham amalga oshirishi mumkin. 3. Oʻzbekiston Respublikasi Oila kodeksining 203-moddasiga muvofiq, Oʻzbekiston Respublikasining chet elda doimiy yoki vaqtincha yashovchi fuqarolarining fuqarolik holati dalolatnomalari konsul tomonidan Oʻzbekiston Respublikasi qonunchiligiga muvofiq qayd etiladi. 4. Dalolatnoma yozuvlari fuqarolik pasporti, identifikatsiyalovchi ID-kartasi, xorijga chiqish pasporti, harbiy xizmatchining shaxsiy guvohnomasi yoki harbiy bileti (bundan buyon matnda shaxsni tasdiqlovchi hujjatlar deb yuritiladi) asosida qayd etiladi. 5. Dalolatnoma yozuvlari “FHDYning yagona elektron arxivi” axborot tizimi (bundan buyon matnda elektron axborot tizimi deb yuritiladi) orqali qayd etiladi. Dalolatnoma yozuvlari bir nusxada tuziladi va FHDY organlarida qayd etilgan vaqtdan boshlab yetmish besh yil mobaynida saqlanadi. Dalolatnoma yozuvlari elektron axborot tizimida qayd etilganda, uni qayd qilgan FHDY organi xodimining lavozimi, familiyasi, ismi va otasining ismi hamda maʼlumotlar kiritilgan sana koʻrsatilishi lozim. Dalolatnoma yozuvlarining elektron va qogʻoz shakllariga oʻzgartirishlar bir vaqtda kiritiladi. Oʻlimni qayd qilish Vazirlar Mahkamasining 2022-yil 25-fevraldagi 89-son qarori bilan tasdiqlangan Oʻlimni qayd qilish bilan bogʻliq kompozit davlat xizmatlarini koʻrsatishning maʼmuriy reglamentiga muvofiq amalga oshirilganda, FHDY organi xodimi elektron axborot tizimi orqali oʻlim haqidagi dalolatnoma yozuvi avtomatik ravishda qayd etilgan vaqtdan boshlab bir ish kuni davomida oʻlim haqidagi dalolatnoma yozuvlarini qogʻoz shaklida chop etadi va belgilangan tartibda saqlanishini taʼminlaydi. 6. Dalolatnoma yozuvlarini qayd etish zarur boʻlgan barcha hujjatlar taqdim etilgandan hamda tegishli davlat boji va gerb yigʻimi toʻlangandan soʻng amalga oshiriladi, ariza beruvchi qonunchilik hujjatlariga muvofiq davlat boji va gerb yigʻimi toʻlashdan ozod etilgan hollar bundan mustasno. Dalolatnoma yozuvlarini qayd etishda ariza beruvchilarning shaxsan ishtiroki talab etiladi, qonunchilik hujjatlarida nazarda tutilgan hollar bundan mustasno. 7. FHDY organlari tomonidan mazkur Yoʻriqnomaning 2-bandida koʻrsatilgan harakatlarni amalga oshirish natijasida tugʻilganlik, nikoh tuzilganligi, nikohdan ajralganlik va oʻlim haqida gerbli guvohnomalar (dastlabki va takroriy ravishda) beriladi. FHDY organlarida gerbli guvohnomalarning tugab qolishi dalolatnoma yozuvlarini qayd etmaslikka asos boʻlmaydi va dalolatnoma yozuvlari belgilangan tartibda qayd etiladi. Bunda dalolatnoma yozuvining gerbli guvohnoma raqami yoziladigan joyi ochiq qoldirilib, “Belgilar uchun” ustunida gerbli guvohnoma berilmaganligi haqida yozib qoʻyiladi hamda dalolatnoma yozuvi qayd etilganligi haqida maʼlumotnoma beriladi. Keyinchalik gerbli guvohnoma toʻldirilganda, dalolatnoma yozuviga guvohnomaning raqami, seriyasi va uning berilgan sanasi yozib qoʻyiladi. 8. FHDY organlarida hujjatlar mazkur Yoʻriqnomaning 1-1a-ilovalarida koʻrsatilgan FHDY organlarida yuritilishi lozim boʻlgan hujjatlar nomenklaturasiga muvofiq yuritiladi. 9. Gerbli guvohnomalarni Oʻzbekiston Respublikasi Markaziy banki huzuridagi “Davlat belgisi” davlat unitar korxonasidan (bundan buyon matnda “Davlat belgisi” DUK deb yuritiladi) qabul qilish, hisobga olish, saqlash va topshirish (joʻnatish) Oʻzbekiston Respublikasi adliya vazirining buyrugʻi bilan Adliya vazirligining (bundan buyon matnda Vazirlik deb yuritiladi) Ishlar boshqarmasi masʼul xodimi zimmasiga yuklatiladi. “Davlat belgisi” DUKdan qabul qilingan gerbli guvohnomalar Vazirlik masʼul xodimi tomonidan shu kunning oʻzida mazkur Yoʻriqnomaning 2-ilovasiga muvofiq shakldagi Qabul qilingan gerbli guvohnomalarni kirim qilish daftariga kirim qilinadi. Adliya boshqarmalarida gerbli guvohnomalarni Vazirlikdan qabul qilib olish, hisobga olish, saqlash va topshirish adliya boshqarmalari boshliqlarining buyrugʻi bilan 5 kishidan iborat tarkibda tuzilgan komissiya (bundan buyon matnda komissiya deb yuritiladi) tomonidan amalga oshiriladi. Komissiya tarkibiga adliya boshqarmalarining masʼul xodimlari kiritiladi. Adliya boshqarmasi boshligʻining FHDY organlari faoliyatini muvofiqlashtirishga masʼul oʻrinbosari komissiya raisi hisoblanadi. Adliya boshqarmasining Davlat xizmatlari markazlari va FHDY organlari faoliyatini muvofiqlashtirish boʻlimi masʼul xodimi komissiya kotibi hisoblanadi. 10. Komissiya tomonidan gerbli guvohnomalar ularning oʻramlari soni va oʻram yorligʻining butunligi tekshirilgan holda qabul qilinadi. Agar oʻramlar buzilgan boʻlsa, oʻram yorligʻida koʻrsatilgan gerbli guvohnomaning soni toʻgʻriligi, shuningdek guvohnomalar soni yukxat bilan toʻgʻri kelishi tekshirilishi hamda bu haqda uch nusxada dalolatnoma tuzilishi lozim. 11. Qabul qilingan gerbli guvohnomalar komissiya tomonidan shu kunning oʻzida elektron axborot tizimi orqali mazkur Yoʻriqnomaning 3-ilovasiga muvofiq shakldagi Vazirlikdan qabul qilingan gerbli guvohnomalarni kirim qilish elektron daftariga kirim qilinadi. Adliya boshqarmasidan qabul qilingan gerbli guvohnomalar FHDY organlarida, FHDY organlaridan qabul qilingan gerbli guvohnomalar shaharcha, qishloq, ovul fuqarolar yigʻinlarida (bundan buyon matnda fuqarolar yigʻini deb yuritiladi) elektron axborot tizimi orqali mazkur Yoʻriqnomaning 4-ilovasiga muvofiq shakldagi Adliya boshqarmasidan (FHDY organidan) qabul qilingan gerbli guvohnomalarni kirim qilish elektron daftariga kirim qilinadi. Vazirlar Mahkamasining 2016-yil 14-noyabrdagi 387-son qarori bilan tasdiqlangan Fuqarolik holati dalolatnomalarini qayd etish qoidalarining 4-bandiga asosan Oʻzbekiston Respublikasining konsullik muassasalari hamda diplomatik vakolatxonalarining konsullik boʻlimlari (bundan buyon matnda konsullik muassasalari deb yuritiladi) fuqarolik holati dalolatnomalarining yozuv blankalari va boshqa hujjatlar bilan Vazirlik, shuningdek Oʻzbekiston Respublikasi Tashqi ishlar vazirligi tomonidan taʼminlanadi. 12. Adliya boshqarmasida gerbli guvohnomalarni FHDY organlariga (Toshkent shahar adliya boshqarmasida Oʻzbekiston Respublikasi Tashqi ishlar vazirligiga ham), FHDY organlarida esa fuqarolar yigʻinlariga tarqatish elektron daftarlari yuritiladi. 13. Gerbli guvohnomalar FHDY organlariga adliya boshqarmalari tomonidan, fuqarolar yigʻinlariga FHDY organlari tomonidan kelgusi chorak uchun ehtiyojlarni hisobga olgan holda beriladi. Bunda, gerbli guvohnomalar FHDY organlari rahbarlariga (fuqarolar yigʻini raislariga), ular vaqtincha boʻlmaganda (xizmat safari, mehnat taʼtili, kasallik va h. k.) tegishli buyruq bilan ularning vazifasini bajarish vaqtincha yuklatilgan xodimga topshiriladi hamda mazkur Yoʻriqnomaning 5-ilovasiga muvofiq shakldagi Gerbli guvohnomalarni tarqatish elektron daftariga gerbli guvohnomalarni qabul qilgan xodimning lavozimi, familiyasi, ismi va otasining ismi yozib qoʻyiladi. 14. Gerbli guvohnomalarning hisobga olinishi, saqlanishi va sarflanishi boʻyicha masʼuliyat adliya boshqarmasida boshliqning FHDY organlari faoliyatini muvofiqlashtirishga masʼul oʻrinbosari, FHDY organlarida FHDY organi rahbarlari va fuqarolar yigʻinlarida fuqarolar yigʻini raislari zimmasiga yuklatiladi. Ushbu shaxslar uzrli sabablarga koʻra vaqtincha ishda boʻlmaganda (xizmat safari, mehnat taʼtili, kasallik va h.k.), masʼuliyat tegishli buyruq bilan boshqa shaxs zimmasiga yuklatilishi lozim. 15. FHDY organlari tomonidan adliya boshqarmasidan gerbli guvohnomalarni qabul qilib olishda komissiya aʼzolari ishtirokida har bir guvohnoma oʻrami alohida ochilgan holda tekshirib koʻriladi. Guvohnomalarning yetishmasligi yoki nuqsonlar borligi (himoya kataklarining yoʻqligi yoki buzilganligi, notoʻgʻri kesilgan va notoʻgʻri shaklli, oʻram yorligʻiga boshqacha tarzda nomuvofiq boʻlgan guvohnomalar) aniqlangan taqdirda, komissiya tomonidan uch nusxada dalolatnoma tuziladi va shu kunning oʻzida Vazirlikka bu haqda xabar yuboriladi. Dalolatnomaning birinchi nusxasi oʻram yorligʻining kseronusxasi bilan adliya boshqarmasida qoldiriladi. Dalolatnomaning ikkinchi va uchinchi nusxalari nuqsonli guvohnomalar chiqqan oʻram yorligʻi, nuqsoni bor guvohnomalar ilova qilingan xat bilan uch kun ichida Vazirlikka joʻnatiladi. Bunda dalolatnomaning ikkinchi nusxasi Vazirlikning Ishlar boshqarmasida qoldiriladi, uchinchi nusxasi oʻram yorligʻi va nuqsoni bor guvohnomalar bilan “Davlat belgisi” DUKga yuboriladi. 16. FHDY organida gerbli guvohnomalarning hisobga olinishi, sarflanishi va saqlanishi uchun masʼul shaxs oʻzgargan hollarda gerbli guvohnomalarni va ularning hisobot hujjatlarini topshirish-qabul qilish adliya boshqarmasi boshligʻining oʻrinbosari ishtirokida amalga oshiriladi va bu haqda ikki nusxada dalolatnoma tuziladi. Dalolatnoma tuzilgan paytdan boshlab gerbli guvohnomalarni hisobga olish, saqlash va sarflash masʼuliyati yangi masʼul xodim zimmasiga yuklatiladi. Dalolatnomaning bir nusxasi FHDY organida, ikkinchi nusxasi adliya boshqarmasida saqlanadi. Fuqarolar yigʻini raisi almashgan hollarda, gerbli guvohnomalarni va ularning hisobot hujjatlarini qabul qilish-topshirish mazkur fuqarolar yigʻini joylashgan hududdagi FHDY organi rahbari yoki uning vazifasini bajaruvchi xodim ishtirokida amalga oshiriladi va bu haqda uch nusxada dalolatnoma tuziladi. Dalolatnomaning bir nusxasi fuqarolar yigʻinida, ikkinchi nusxasi FHDY organida, uchinchi nusxasi esa adliya boshqarmasida saqlanadi. 17. Gerbli guvohnomalar adliya boshqarmasida maxsus jihozlangan, shu jumladan poʻlat eshik oʻrnatilgan va begona shaxslar kirishi taqiqlangan alohida xonalarda, FHDY organlari va fuqarolar yigʻinlarida esa, poʻlat seyflarda saqlanishi zarur. Gerbli guvohnomalar bilan ishlash huquqiga ularning hisobga olinishi, saqlanishi va sarflanishi uchun masʼul boʻlgan shaxslar, shuningdek ularning hozirligida adliya boshqarmasi va Vazirlikning masʼul xodimlari egadirlar. Gerbli guvohnomalarni rasmiylashtirish bilan bogʻliq harakatlar amalga oshirilayotgan vaqtdan tashqari, ular saqlanadigan xona va poʻlat seyflar muhrlangan boʻlishi lozim. 18. Gerbli guvohnomalar, dalolatnoma yozuvlari va FHDY organlarida yuritiladigan boshqa hujjatlarning, shuningdek muhrlar va shtamplarning yoʻqolganligi yoki noqonuniy sarflanganligi (foydalanilganligi) aniqlanganda, FHDY organi tomonidan bu haqda darhol adliya boshqarmasiga xabar beriladi. Bunda, adliya boshqarmasi tomonidan bunday xabar kelib tushgan vaqtdan boshlab 24 soat ichida Vazirlikka hamda tegishli huquqni muhofaza qiluvchi organlarga xabar berilishi va besh kun muddat ichida xizmat tekshiruvi oʻtkazilishi lozim. Mazkur bandning birinchi xatboshisida nazarda tutilgan holatlar toʻgʻrisidagi xabar Vazirlikka kelib tushgan kundan boshlab besh kun muddat ichida ushbu holatlar haqida barcha FHDY organlari va notarial idoralarga, shuningdek zarur hollarda, boshqa tashkilotlarga xabar beriladi. 19. Xizmat tekshiruvi xulosasi uch nusxada tuzilib, bir nusxasi adliya boshqarmasida, ikkinchi nusxasi tegishli FHDY organida saqlanadi, uchinchi nusxasi esa, Vazirlikka taqdim etiladi. Xizmat tekshiruvini oʻtkazish davomida gerbli guvohnomalar, dalolatnoma yozuvlari va FHDY organlarida yuritiladigan boshqa hujjatlarning, shuningdek muhrlar va shtamplarning yoʻqolganligi yoki noqonuniy sarflanganligi (foydalanilganligi) holatlariga imkon bergan shart-sharoitlarga aniqlik kiritiladi. Bunda, masʼul xodimlarning oʻz xizmat vazifasini lozim darajada bajarganligi, qatʼiy hisobda yuritiladigan hujjatlarni saqlash qoidalariga rioya etganligi, shuningdek sodir boʻlgan holatlarga imkon bergan shart-sharoitlarni bartaraf etish boʻyicha amalga oshirilgan harakatlar aniqlashtirilishi zarur. 20. FHDY organlari va fuqarolar yigʻinlarida sarflangan gerbli guvohnomalarning hisobini olib borish uchun mazkur Yoʻriqnomaning 6-ilovasiga muvofiq shakldagi Gerbli guvohnomalarni sarflash elektron daftari yuritiladi. 21. Oʻtgan yildan ortib qolgan gerbli guvohnomalar Gerbli guvohnomalarni sarflash elektron daftarida joriy yilning birinchi ish kunidan “1” tartib raqamidan boshlab qayd etiladi. 22. Takroriy beriladigan gerbli guvohnomalar mazkur Yoʻriqnomaning 7-ilovasiga muvofiq shakldagi Takroriy guvohnomalarni sarflash elektron daftariga qayd etiladi. Dalolatnoma yozuviga oʻzgartirish, tuzatish va qoʻshimchalar kiritish, familiya, ism, ota ismini oʻzgartirish, shuningdek dalolatnoma yozuvini tiklash munosabati bilan beriladigan gerbli guvohnomalar ham Takroriy guvohnomalarni sarflash elektron daftariga qayd etiladi. FHDY arxivlarida ham xuddi shu tartibda Takroriy guvohnomalarni sarflash elektron daftarlari yuritiladi. Takroriy beriladigan gerbli guvohnomalarning yil oxiridagi qoldigʻi mazkur Yoʻriqnomaning 21-bandida belgilangan tartibda sarflanadi. 23. Gerbli guvohnomadagi maʼlumotlar elektron axborot tizimi orqali shakllantirilib, gerbli guvohnoma blankasiga chop etilgandan keyin undagi yozuvlarni boʻyash, oʻchirish, tuzatish kiritish hamda ushbu holatlarga izoh berib muhr bilan tasdiqlashga yoʻl qoʻyilmaydi. Chop etish vaqtida buzilgan gerbli guvohnomalar boʻyicha (fuqarolar yigʻini tomonidan topshirilgan guvohnomalar boʻyicha ham) ikki nusxada dalolatnoma tuzilib, har chorakda tegishli Adliya boshqarmasiga (fuqarolar yigʻini tomonidan FHDY organiga) topshiriladi. Adliya boshqarmasida buzilgan gerbli guvohnomalar seriyasi, tartib raqamlari qirqib olinib, dalolatnomaning birinchi nusxasiga yelimlab qoʻyiladi. Guvohnomalarning qolgan qismlari komissiya ishtirokida yoqib yuborish yoʻli bilan yoʻq qilinadi. Bunda, dalolatnomaning birinchi nusxasi Adliya boshqarmasida, ikkinchi nusxasi esa FHDY organida saqlanadi. 24. FHDY organlarining dalolatnoma yozuvlari va gerbli guvohnomalar boʻyicha hisobotlari Vazirlik va adliya boshqarmalari tomonidan elektron axborot tizimi orqali olinadi. 25. FHDY organiga kelgan barcha xat, xabarnoma va arizalar shu kunning oʻzida mazkur Yoʻriqnomaning 8-ilovasiga muvofiq shakldagi Xat, xabarnoma va arizalarni roʻyxatga olish elektron daftariga kirim qilinishi va qonunchilik hujjatlarida belgilangan muddatlarda ijro etilishi lozim. Kirim qilingan barcha hujjatlarning birinchi varagʻi pastki oʻng burchagiga kirim qilingan sana va kirim raqami yozib qoʻyiladi. Ijro etilgan xatdagi chiqish raqami kirim raqami bilan bir xil boʻladi. 26. Tugʻilganlik, nikoh tuzilganligi, nikohdan ajralganlik va oʻlim haqidagi takroriy guvohnoma berishni soʻrab murojaat qilingan arizalar ushbu Yoʻriqnomaning 9-ilovaga muvofiq shakldagi Roʻyxatga olish elektron daftarida qayd qilinadi va alohida yigʻmajildlarga tikib boriladi. 27. FHDY organining oʻz tashabbusiga koʻra joʻnatilayotgan xat, xabarnoma va arizalar mazkur Yoʻriqnomaning 10-ilovasiga muvofiq FHDY organidan joʻnatilayotgan xatlarni roʻyxatga olish elektron daftariga kirim qilinadi. 28. FHDY organlari boshqa FHDY organlarining xabarnomalari kelib tushgan kunning oʻzida dalolatnoma yozuvlariga tegishli oʻzgartirishlar kiritishi shart. 29. Tugʻilishni qayd etish FHDY organlarida bola tugʻilgan kundan boshlab bir oy ichida amalga oshirilishi lozim. Tugʻilishni qayd etish uchun tugʻilganlik haqidagi tibbiy maʼlumotnoma (tugʻilganlikni kompleks davlat xizmati sifatida qayd etish bundan mustasno), ota-onalarning shaxsini tasdiqlovchi hujjatlar, nikoh tuzilganligi haqidagi guvohnoma yoki otalikni belgilash haqidagi ariza yoxud nikohda boʻlmagan onaning arizasi taqdim etiladi. Mazkur bandda koʻrsatilgan hujjatlar taqdim etilmagan hollarda FHDY organi tomonidan ariza beruvchiga dalolatnoma yozuvini qayd etish rad qilinganligi haqida asoslantirilgan maʼlumotnoma beriladi. Ota-onalardan birining shaxsini tasdiqlovchi hujjat boʻlmaganda ota yoki ona haqida maʼlumotlar nikoh tuzilganligi yoki avvalgi bolalarining tugʻilganligi haqidagi guvohnomalar asosida toʻldiriladi. 30. Tugʻilishni qayd etish uchun bola tugʻilgan vaqtdan boshlab bir oy oʻtib, biroq bola oʻn olti yoshga toʻlgunga qadar murojaat etilgan hollarda tugʻilishni qayd etish rad qilinmaydi va umumiy asoslarda amalga oshiriladi. Oʻn olti yoshgacha boʻlgan bolaning tugʻilishini qayd etish uchun FHDY organiga tugʻilishni qayd etish muddatini oʻtkazib yuborganlik sabablari koʻrsatilgan ariza bolaning ota-onasi, ota-onaning qonuniy nikohi mavjud boʻlgan hollarda ulardan biri yoki ishonchnoma asosida boshqa manfaatdor shaxs, ota-onaning oʻrnini bosuvchi shaxs yoxud vasiylik va homiylik organlarining mansabdor shaxslari tomonidan taqdim etiladi. 31. Tugʻruqxonadan tashqari joylarda va tibbiy yordamsiz tugʻilgan bolaning tugʻilishini qayd etish uchastka shifokori (feldsher yoki akusher) tomonidan berilgan tugʻilganlik haqidagi tibbiy maʼlumotnoma asosida amalga oshiriladi. 32. 16 yoshdan oshgan, tibbiyot muassasasidan tashqarida va tibbiy yordamsiz tugʻilgan, shuningdek tibbiyot muassasasi tomonidan tugʻilganlik haqidagi maʼlumotnoma rasmiylashtirilmagan shaxslarning tugʻilganligini qayd etish sudning hal qiluv qarori asosida amalga oshiriladi. Agar bola 16 va undan katta yoshda boʻlsa va unga nisbatan tibbiyot muassasasi tomonidan rasmiylashtirilgan tugʻilganlik haqidagi tibbiy maʼlumotnoma mavjud boʻlsa, uning tugʻilishi ota-ona yoki ulardan biri va voyaga yetgan bolaning arizasiga koʻra qayd etiladi. 33. Tugʻilishni qayd etish bilan bir vaqtda, nikohda boʻlmagan ota-onadan tugʻilgan bolaga otalikni belgilash ota va onaning FHDY organiga birgalikda bergan arizasi asosida amalga oshiriladi. 34. Agar bolaning onasi boshqa shaxs bilan qonuniy nikohda turgan boʻlsa, otalikni belgilash toʻgʻrisidagi arizaga nikohda turgan erning u bilan qonuniy nikohda boʻlgan onadan tugʻilgan bolaga nisbatan otalikni belgilashga yoki bolaning tugʻilishini yolgʻiz ona arizasi asosida qayd etilishiga notarial tasdiqlangan roziligi ilova qilinishi yoki u FHDY organiga kelib bunga yozma ravishda oʻz roziligini bildirishi lozim. Bunday rozilik FHDY organi rahbari tomonidan tasdiqlanadi. Masalan, fuqaro B. Turdimatovning rozilik arizasida quyidagilar koʻrsatilgan boʻlishi lozim: “Men bilan qonuniy nikohda turgan fuqaro Ch. Uzoqovadan 2022-yil 25-dekabrda tugʻilgan oʻgʻil farzandning biologik otasi emasman, bolaga nisbatan kelgusida ota-onalik huquqini daʼvo qilmayman, bolaning tugʻilishini yolgʻiz ona arizasi asosida qayd etilishiga yoki bolaga nisbatan uning haqiqiy otasi tomonidan otalik belgilanishiga qarshi emasman”. Oila kodeksining 60-moddasi 3-qismiga muvofiq agar nikoh tugaganidan keyin uch yuz kun ichida bola tugʻilsa va bu davrda bolaning onasi yangi nikohga kirgan boʻlsa, bola yangi nikohda tugʻilgan hisoblanadi. Bunday hollarda bolaning tugʻilishini qayd etishda sobiq erdan rozilik olinishi talab etilmaydi. 35. Tugʻilganlik haqida dalolatnoma yozuvi toʻldirilgach, uning qogʻozga chop etilgan nusxasi ariza beruvchi tomonidan oʻqib chiqilib imzolanadi va unga shu vaqtning oʻzida tugʻilganlik haqida guvohnoma beriladi. Ariza beruvchining talabiga asosan unga mazkur Yoʻriqnomaning 11-ilovasiga muvofiq shakldagi Tugʻilganlik haqida maʼlumotnoma berilishi mumkin. 36. Chet elda tugʻilgan (xorijiy davlatning vakolatli organida tugʻilishi qayd qilingan) bolaning maʼlumotlari legalizatsiya qilingan yoki apostil qoʻyilgan tugʻilganlikni tasdiqlovchi hujjatlari asosida (guvohnoma, sertifikat va boshqa hujjatlar) elektron axborot tizimiga kiritiladi, bundan Oʻzbekiston Respublikasining xalqaro shartnomalarida nazarda tutilgan holatlar mustasno. 37. Tugʻilganlik haqidagi tibbiy maʼlumotnoma yoki bolaning u yoki bu onadan tugʻilganlik faktini belgilash haqidagi sudning hal qiluv qarori tugʻilganlik haqidagi dalolatnoma yozuvining orqa tomoniga tikiladi va u bilan birga saqlanadi, tugʻilganlikni kompleks davlat xizmati sifatida qayd etish bundan mustasno. 38. Yolgʻiz onadan tugʻilgan bolaning tugʻilishini qayd etishda yolgʻiz (qonuniy nikohda boʻlmagan) ona tomonidan FHDY organiga onaning shaxsini tasdiqlovchi hujjat va mazkur Yoʻriqnomaning 12-ilovasiga muvofiq shakldagi yozma ariza taqdim etiladi. Agar tugʻilgan bolaning onasi voyaga yetmagan boʻlsa, tugʻilishni qayd etish bolaning tugʻilganligi haqida tibbiy maʼlumotnoma hamda vasiylik va homiylik organining arizasiga asosan onaning yashash joyidagi FHDY organi tomonidan qayd etiladi. Bunda bolani tuqqan onaning shaxsini tasdiqlovchi hujjati yoki tugʻilganlik haqidagi guvohnomasi bilan birga yashash va oʻqish joyidan rasmi yelimlangan holdagi maʼlumotnomalar taqdim etilishi lozim. 39. Yolgʻiz onaning arizasida ona va otaning familiyasi bir xilda — onaning familiyasi boʻyicha koʻrsatilishi lozim. Bolaning familiyasi esa onaning familiyasi yoki milliy anʼanalarga koʻra ona tomonidan boboning ismi boʻyicha berilishi mumkin. 40. Tugʻilganlik haqida dalolatnoma yozuvini qayd etishda yolgʻiz ona shaxsan ishtirok etolmagan taqdirda onaning arizadagi imzosi tibbiyot muassasasi yoki jazoni ijro etish muassasasi mansabdor shaxsining imzosi va ushbu muassasaning gerbli muhri bilan yoxud notarial tartibda tasdiqlangan boʻlishi shart. 41. Yolgʻiz onalarning arizalari mazkur Yoʻriqnomaning 13-ilovasiga muvofiq shakldagi Yolgʻiz onalarning arizalarini roʻyxatga olish elektron daftariga qayd etilib, arizaning pastki oʻng burchagiga kirim qilingan sana va kirim raqami yozib qoʻyiladi hamda ketma-ketligi boʻyicha tikib boriladi. Arizaning yuqori oʻng burchagiga dalolatnoma yozuvi raqami va sanasi, berilgan gerbli guvohnoma seriyasi va raqami yozib qoʻyiladi. 42. Yolgʻiz onaga farzandining tugʻilganligi haqida dalolatnoma yozuvi qayd etilganligi toʻgʻrisida mazkur Yoʻriqnomaning 14-ilovasiga muvofiq shakldagi maʼlumotnoma beriladi. 43. Tugʻilishni qayd etish uchun bir oylik muddat oʻtkazib yuborilgan taqdirda, FHDY organiga tugʻilishni qayd etish muddatini oʻtkazib yuborganlik sabablari koʻrsatilgan mazkur Yoʻriqnomaning 15-ilovasiga muvofiq shakldagi ariza, shuningdek quyidagi hujjatlar taqdim etiladi: bola (shaxs)ning tugʻilganligi haqida tibbiy maʼlumotnoma; bola (shaxs)ning sogʻligʻi toʻgʻrisida maʼlumotnoma. Bunda, FHDY organlari ushbu bolaga nisbatan tugʻilganlik haqida dalolatnoma yozuvi qayd etilgan yoki qayd etilmaganligini elektron axborot tizimi orqali aniqlaydi. 44. Chet elda tugʻilgan, lekin tugʻilishi oʻsha davlatlarda belgilangan tartibda qayd etilmagan bolaning tugʻilishini qayd etishda mazkur Yoʻriqnomaning 43-bandida koʻrsatilgan hujjatlar talab etiladi. 45. Tashlab ketilgan bolani topib olgan shaxs bu haqda bola topib olingan vaqtdan boshlab yigirma toʻrt soat mobaynida ushbu tumandagi ichki ishlar organiga yoki vasiylik va homiylik organiga xabar berishi shart. Ichki ishlar, vasiylik va homiylik organlari, bola joylashgan muassasa yoki tibbiyot muassasasi maʼmuriyati bola topib olingan vaqtdan boshlab yetti ish kunidan kechikmagan muddatda FHDY organlariga topib olingan (tashlab ketilgan) bolaning tugʻilganligini qayd etish haqida murojaat etishlari lozim. Topib olingan (tashlab ketilgan) bolaning tugʻilganligini qayd etish ichki ishlar, vasiylik va homiylik organlari, bola joylashgan muassasa maʼmuriyati yoki tibbiyot muassasasining mazkur Yoʻriqnomaning 16-ilovasiga muvofiq shakldagi arizasiga binoan amalga oshiriladi. Bunda, topib olingan (tashlab ketilgan) bola tugʻilganligini qayd etish haqidagi arizada bolaning topib olingan vaqti, joyi va topib olingan paytdagi holati, yoshi, jinsi, vazni va boʻyi haqidagi maʼlumotlar aniq koʻrsatilishi zarur. Topib olingan (tashlab ketilgan) bolaning tugʻilganlik haqidagi dalolatnoma yozuviga ota-onasining familiyasi, ismi va millati toʻgʻrisidagi maʼlumotlar ichki ishlar, vasiylik va homiylik organlari, bola joylashgan muassasa yoki tibbiyot muassasasi maʼmuriyatining koʻrsatmalari asosida kiritiladi. Bunday holda bolaning va uning ota-onasi sifatida koʻrsatilgan shaxslarning familiyasi bir xilda yoziladi. Onasi tomonidan tashlab ketilgan bolani qayd etish bola joylashgan tibbiyot muassasasi yoxud bola joylashgan joydagi vasiylik va homiylik organi arizasiga muvofiq, bolaning onasi tomonidan tashlab ketilgan vaqtdan boshlab yetti kun ichida amalga oshiriladi. Onasi tomonidan tashlab ketilgan bolaning tugʻilganligini qayd etish uchun arizada bolaning tashlab ketilgan vaqti, joyi va tashlab ketilgan paytdagi holati, yoshi, jinsi, vazni va boʻyi haqidagi maʼlumotlar aniq koʻrsatilishi zarur. Onasi tomonidan tashlab ketilgan bolaning familiyasi, ismi, ota ismi toʻgʻrisidagi maʼlumotlar, shuningdek ota-ona toʻgʻrisidagi maʼlumotlar tugʻilganlik haqidagi dalolatnoma yozuviga yuqorida koʻrsatilgan organlarning koʻrsatmasiga binoan kiritiladi. Bunday holda bolaning va uning ota-onasi sifatida koʻrsatilgan shaxslarning familiyasi bir xilda yoziladi. Tugʻilganlik haqidagi dalolatnoma yozuvining “Belgilar uchun” qatoriga “Bola topib olingan” yoki “Tashlab ketilgan” deb yoziladi va ota-onasi haqidagi maʼlumotlar kimning koʻrsatmasiga asosan yozilganligi koʻrsatiladi. 46. Oʻzaro qonuniy nikohda boʻlmagan ota-onaning mazkur Yoʻriqnomaning 17-ilovasiga muvofiq shakldagi Otalikni belgilash haqidagi arizasi uni qabul qilgan FHDY organi xodimi tomonidan imzolanib, tartib raqami va sana qoʻyiladi hamda ushbu Yoʻriqnomaning 18-ilovasiga muvofiq shakldagi Otalikni belgilash haqidagi arizalarni roʻyxatga olish elektron daftariga kirim qilinadi. 47. Otalikni belgilash haqidagi ariza FHDY organiga bola tugʻilgungacha, bolaning tugʻilishini qayd etish bilan bir vaqtda yoki bolaning tugʻilishi qayd etilgandan soʻng berilishi mumkin. Ariza FHDY organining masʼul xodimi tomonidan undagi maʼlumotlarni ota-onaning shaxsini tasdiqlovchi hujjatlari bilan solishtirib qabul qilinadi. 48. Otalikni belgilashda ota-onalardan biri ishtirok etmagan taqdirda, uning imzosi qonunchilikda belgilangan tartibda (notarius, Oʻzbekiston Respublikasining konsullik muassasasi masʼul shaxsi yoki tibbiyot muassasasi, FHDY organi, harbiy qism yoki jazoni oʻtash muassasasi rahbarining imzosi va muhri bilan) tasdiqlanadi. Otalikni ishonchnoma orqali belgilashga yoʻl qoʻyilmaydi. 49. Sudning otalikni belgilash haqidagi hal qiluv qaroriga asosan bolaning tugʻilganligi haqidagi dalolatnoma yozuviga otasi toʻgʻrisidagi maʼlumotlarni kiritish mazkur hal qiluv qarori qonuniy kuchga kirgandan keyin amalga oshiriladi. Bunda ariza beruvchi tomonidan sudning hal qiluv qarori va bolaning tugʻilganlik haqidagi guvohnomasi taqdim qilinishi zarur. 50. Tugʻilganlik haqidagi dalolatnoma yozuvi yolgʻiz onaning arizasiga asosan qayd etilgandan keyin bolaning ota-onasi qonuniy nikohdan oʻtib, ona erining familiyasiga oʻtgan boʻlsa va ular otalikni belgilash haqida birgalikdagi ariza bilan murojaat etsa, dalolatnoma yozuvining ona ustunidagi onaning familiyasi haqidagi yozuvga oʻzgartirish kiritiladi. Bu haqda onadan qoʻshimcha ariza olish talab etilmaydi. 51. Otalik belgilangandan keyin ariza beruvchi(lar)ga mazkur Yoʻriqnomaning 19-ilovasiga muvofiq shakldagi Otalik belgilanganligi haqida maʼlumotnoma beriladi. 52. Tugʻilishni qayd etish bilan bir vaqtda rasmiylashtirilmagan hollarda, otalikni belgilash bolaning tugʻilganlik haqidagi dalolatnoma yozuviga oʻzgartirish kiritish qoidalarini qoʻllash orqali amalga oshiriladi. Tugʻilganlik haqidagi dalolatnoma yozuvi boshqa FHDY organida qayd etilgan boʻlsa, otalikni belgilash haqidagi arizani qabul qilgan FHDY organi ariza kelib tushgan vaqtdan boshlab bir ish kuni ichida dalolatnoma yozuvini qayd qilgan FHDY organiga dalolatnoma yozuviga oʻzgartirish kiritish haqida elektron axborot tizimi orqali mazkur Yoʻriqnomaning 20-ilovasiga muvofiq shakldagi xabarnoma yuboradi. Dastlabki dalolatnoma yozuvini qayd qilgan FHDY organi xabarnoma kelib tushgan kundan boshlab bir ish kuni ichida dalolatnoma yozuviga zarur oʻzgartirish kiritib, elektron axborot tizimi orqali tasdiqlaydi. Bunda, otalikni belgilash haqidagi arizani qabul qilgan FHDY organi dastlabki dalolatnoma yozuviga oʻzgartirish kiritilganligi toʻgʻrisida tasdiqnoma olgan vaqtdan boshlab bir soat ichida axborot tizimida dalolatnoma yozuviga gerbli guvohnomaning seriyasi va raqamini kiritib, ariza beruvchiga gerbli guvohnomani chop etib beradi. Otalikni belgilash 16 yoshga toʻlgan shaxsga nisbatan amalga oshirilayotgan boʻlsa, u holda dalolatnoma yozuvidagi ota haqidagi maʼlumotlarga oʻzgartirish kiritish Oʻzbekiston Respublikasi Oila kodeksining 28-bobida belgilangan familiya, ism va ota ismini oʻzgartirish kiritish tartibida amalga oshiriladi. Otalikni belgilash 16 yoshga toʻlmagan shaxsga nisbatan amalga oshirilayotgan boʻlsa, u holda dalolatnoma yozuvidagi ota haqidagi maʼlumotlarga oʻzgartirish kiritish Oʻzbekiston Respublikasi Oila kodeksining 29-bobida belgilangan dalolatnoma yozuvlariga oʻzgartirish, tuzatish va qoʻshimchalar kiritish tartibida amalga oshiriladi. Dalolatnoma yozuvlariga oʻzgartirishlar kiritilganda, FHDY organi tomonidan bu haqda ikki ish kuni ichida tugʻilganlik haqidagi dalolatnoma yozuvining FHDY arxivlarida saqlanayotgan ikkinchi nusxasiga tegishli oʻzgartirishlarni kiritish uchun tegishli FHDY arxiviga mazkur Yoʻriqnomaning 20-ilovasiga muvofiq shakldagi xabarnoma yuboriladi, dalolatnoma yozuvi bir nusxada qayd etilgan holatlar bundan mustasno. 53. Sudning farzandlikka olish toʻgʻrisidagi hal qiluv qarori qonuniy kuchga kirgan kundan boshlab oʻn kun ichida FHDY organi farzandlikka olingan bolaning tugʻilishi qayd etilgan dalolatnoma yozuviga zarur oʻzgartirishlar kiritishi lozim. 54. Farzandlikka olishni rasmiylashtirish uchun FHDY organiga sudning qonuniy kuchga kirgan hal qiluv qaroridan koʻchirma, farzandlikka olinuvchining tugʻilganlik haqidagi guvohnomasi, shuningdek farzandlikka oluvchilarning shaxsini tasdiqlovchi hujjatlari taqdim etiladi. Farzandlikka oluvchilar ikki yoki undan koʻp bolani bir vaqtda farzandlikka olgan hollarda har bir bola uchun alohida sudning hal qiluv qarori taqdim etilishi, agar ushbu masalada sud tomonidan bitta hal qiluv qarori qabul qilingan boʻlsa, mazkur hal qiluv qarorining nusxalari farzandlikka olinayotgan bolalarning soniga mutanosib miqdorda taqdim etilishi hamda har bir qarorga alohida kirim va ijro haqida belgi qoʻyilishi lozim. Bunda, farzandlikka olishni rasmiylashtirish uchun farzandlikka oluvchilardan biri yoki ularning qonuniy vakili FHDY organiga murojaat qilishi mumkin. 55. Tugʻilganlik haqidagi dalolatnoma yozuvi boshqa FHDY organida qayd etilgan boʻlsa, farzandlikka oluvchilar murojaat qilgan FHDY organi ariza kelib tushgan vaqtdan boshlab bir ish kuni ichida dalolatnoma yozuvini qayd qilgan FHDY organiga dalolatnoma yozuviga oʻzgartirish kiritish haqida elektron axborot tizimi orqali mazkur Yoʻriqnomaning 21-ilovasiga muvofiq shaklda xabarnoma yuboradi. Dastlabki dalolatnoma yozuvini qayd qilgan FHDY organi xabarnoma kelib tushgan vaqtdan boshlab bir ish kuni ichida dalolatnoma yozuviga zarur oʻzgartirish kiritib, elektron axborot tizimi orqali tasdiqlaydi. Bunda, farzandlikka oluvchilar murojaat qilgan FHDY organi dastlabki dalolatnoma yozuviga oʻzgartirish kiritilganligi toʻgʻrisida tasdiqnoma olgan vaqtdan boshlab bir soat ichida axborot tizimida dalolatnoma yozuviga gerbli guvohnomaning seriyasi va raqamini kiritib, murojaat qilgan shaxsga gerbli guvohnomani chop etib beradi. 56. Oʻn yoshdan oshmagan bolaning tugʻilgan joyi sudning hal qiluv qarori asosida Oʻzbekiston Respublikasi hududi doirasida oʻzgartirilgan boʻlsa yoki tugʻilgan sanasi sudning hal qiluv qarori asosida bir yildan ortiq boʻlmagan farq bilan oʻzgartirilsa va ushbu sana bolaning tugʻilganlik haqidagi dalolatnoma yozuvi qayd qilingan sanadan keyin qilib belgilansa, u holda farzandlikka oluvchilar murojaat qilgan FHDY organi tomonidan tiklangan dalolatnoma yozuvi qayd etiladi. Bunda, farzandlikka oluvchilar murojaat qilgan FHDY organi ariza kelib tushgan vaqtdan boshlab bir ish kuni ichida dastlabki dalolatnoma yozuvini qayd qilgan FHDY organiga mazkur Yoʻriqnomaning 22-ilovasiga muvofiq shakldagi Farzandlikka olinganlik munosabati bilan tugʻilganlik haqidagi dalolatnoma yozuvini elektron axborot tizimi orqali yuborish haqida soʻrovnoma yuboradi. Dastlabki dalolatnoma yozuvini qayd qilgan FHDY organi soʻrovnoma kelib tushgan vaqtdan boshlab bir ish kuni ichida dalolatnoma yozuvini soʻrov yuborgan FHDY organiga elektron axborot tizimi orqali yuboradi. Farzandlikka oluvchilar murojaat qilgan FHDY organi dastlabki dalolatnoma yozuvini qabul qilib olgan vaqtdan boshlab ikki ish kuni ichida dastlabki dalolatnoma yozuvi qayd etilgan FHDY organiga, shuningdek FHDY arxiviga (dalolatnoma yozuvi bir nusxada qayd etilgan holatlar bundan mustasno) dastlabki dalolatnoma yozuvini bekor qilish haqida elektron axborot tizimi orqali mazkur Yoʻriqnomaning 23-ilovasiga muvofiq shakldagi xabarnoma yuboradi. 57. Sudning hal qiluv qarorlari nusxalari ular taqdim etilgan kunning oʻzida ushbu Yoʻriqnomaning 24-ilovasiga muvofiq shakldagi Farzandlikka olish boʻyicha sudning hal qiluv qarorlarini roʻyxatga olish elektron daftariga roʻyxatga olinadi hamda taqdim etilgan qaror nusxasining pastki oʻng burchagiga roʻyxatga olingan raqami va sanasi yozib qoʻyiladi. 58. Farzandlikka olingan bolaning tugʻilganlik haqidagi dastlabki guvohnomasiga qiya chiziq tortilib, farzandlikka olinganligi sababli, bekor qilinganligi haqida yozib qoʻyiladi. 59. Sudning hal qiluv qarori nusxasining yuqori oʻng burchagiga tugʻilganlik haqida dalolatnoma yozuvining hamda berilgan gerbli guvohnomaning seriyasi, raqami va sanasi yozib qoʻyiladi. 60. Ijrosi taʼminlangan hal qiluv qarori nusxasi bolaning tugʻilganlik haqidagi dastlabki guvohnomasi bilan birgalikda farzandlikka olish boʻyicha alohida yigʻmajildga tartib bilan tikiladi. 61. Bola yolgʻiz ona (ota) tomonidan farzandlikka olingan hollarda, agar sudning hal qiluv qarorida tugʻilganlik haqidagi dalolatnoma yozuvining ota (ona) ustunini toʻldirish boʻyicha koʻrsatma berilmagan boʻlsa, ota (ona) haqida maʼlumotlar yolgʻiz ona (ota)ning qoʻshimcha arizasi asosida toʻldiriladi. Ushbu qoʻshimcha ariza ham farzandlikka olish boʻyicha yigʻmajildga tikiladi. 62. Sudning hal qiluv qarorida koʻrsatilgan maʼlumotlarda nomuvofiqliklar aniqlangan hollarda, farzandlikka olishni rasmiylashtirish mazkur nomuvofiqliklar bartaraf etilganidan keyin amalga oshiriladi. 63. Farzandlikka olish rasmiylashtirilgandan soʻng farzandlikka oluvchi(lar)ga FHDY organi tomonidan farzandlikka olinuvchining tugʻilganlik haqidagi yangi guvohnomasi va zarur boʻlganda ushbu Yoʻriqnomaning 25-ilovasiga muvofiq shakldagi Farzandlikka olinganlik haqida maʼlumotnoma beriladi. 64. Farzandlikka olish tugʻilganlik haqidagi dalolatnoma yozuvi qayd etilgan FHDY organi tomonidan rasmiylashtirilganda ushbu FHDY organi ikki ish kuni ichida tugʻilganlik haqidagi dalolatnoma yozuvining FHDY arxivida saqlanayotgan ikkinchi nusxasiga tegishli oʻzgartirishlar kiritish uchun elektron axborot tizimi orqali mazkur Yoʻriqnomaning 21-ilovasiga muvofiq shakldagi xabarnoma yuboradi, dalolatnoma yozuvi bir nusxada qayd etilgan holatlar bundan mustasno. 65. Nikoh tuzilganligini qayd etish uchun nikohlanuvchi shaxslar tomonidan FHDY organiga ushbu Yoʻriqnomaning 26-ilovasiga muvofiq shaklda Nikoh tuzilganligini qayd etish haqida ariza beriladi. Ariza FHDY organiga bevosita yoki Yagona interaktiv davlat xizmatlari portali (bundan buyon matnda YIDXP deb yuritiladi) orqali berilishi mumkin. Ariza YIDXP orqali berilganda, FHDY organi xodimi ariza kelib tushgan vaqtdan boshlab bir ish kuni ichida arizani koʻrib chiqadi va natijasi boʻyicha tibbiy koʻrikdan oʻtish uchun yoʻllanma shakllantirib beradi. Bunda, Oila kodeksining 16-moddasida koʻrsatilgan holatlar mavjud boʻlganda, arizani qabul qilish rad etiladi. Nikoh tuzilganligini qayd etish uchun berilgan arizalar mazkur Yoʻriqnomaning 27-ilovasiga muvofiq shakldagi Nikoh tuzilganligini qayd etish haqidagi arizalarni roʻyxatga olish elektron daftariga kirim qilinadi. 66. Nikohlanuvchi shaxslarga tibbiy koʻrikdan oʻtish uchun berilgan yoʻllanmalarning raqami arizaning kirim raqamiga “/” belgisi orqali tartib bilan qoʻshib boriladi. 67. Nikohni qayd etish haqidagi ariza FHDY organi xodimi ishtirokida imzolanishi hamda u tomonidan arizada koʻrsatilgan maʼlumotlar ariza beruvchilarning shaxsini tasdiqlovchi hujjatlari bilan tekshirib qabul qilinishi lozim. Bunda, ariza beruvchilarning nikohda turmasligi elektron axborot tizimi orqali tekshirib olinadi. 68. Arizaning old tomoni topshirish vaqtida toʻldirilib, oʻsha kundagi sana qoʻyiladi. Arizaning orqa tomoni nikohlanuvchi shaxslarning tibbiy koʻrikdan oʻtganligi toʻgʻrisidagi maʼlumotnomalar taqdim etilgan vaqtda toʻldiriladi va shu kundagi sana qoʻyiladi. Tibbiy koʻrik natijasi boʻyicha nikohlanuvchi shaxslarda yoki ularning birida ruhiy holatining buzilganligi aniqlansa, FHDY organi ruhiy holatining buzilishi aniqlangan nikohlanuvchi shaxsning yashash joyidagi tuman, shahar tibbiyot birlashmasidan uning ruhiy holati buzilishi sababli sud tomonidan muomalaga layoqatsiz deb topilganligi haqida maʼlumot mavjud yoki mavjud emasligini aniqlashi lozim. 69. Ichki ishlar organi tomonidan shaxsni tasdiqlovchi hujjat oʻrniga vaqtincha berilgan maʼlumotnomalar bilan nikoh tuzilganligini qayd etishga yoʻl qoʻyilmaydi. 70. Nikoh tuzilganligini qayd etish nikohlanuvchilarning FHDY organlariga ariza berganlaridan keyin bir oy oʻtgach, shaxsan ularning ishtirokida amalga oshiriladi. Uzrli sabablar boʻlganda FHDY organi bir oy oʻtgunga qadar nikoh tuzishga ruxsat berishi mumkin. Bunda, FHDY organiga uzrli sabablarni tasdiqlovchi hujjatlar (bolalarining tugʻilganligi haqidagi guvohnomalari, tibbiyot muassasasining kelinning homiladorligi haqidagi maʼlumotnomasi, xizmat safari toʻgʻrisidagi hujjatlar va shu kabi boshqa hujjatlar) taqdim etiladi. 71. Alohida hollarda (homiladorlik, bola tugʻilishi, bir tarafning kasalligi va boshqalar) nikoh tuzilganligi ariza berilgan kuni qayd etilishi mumkin. Bunday holda nikoh tuzilganligini qayd etish haqidagi arizaning yuqori chap burchagiga asoslantirilgan yozuv kiritiladi va FHDY organi rahbarining imzosi bilan tasdiqlanadi. 72. Nikoh tuzilganligi qayd etilgunga qadar nikoh tuzilganligini qayd etish haqidagi arizalar alohida yigʻmajildlarda saqlanadi. 73. Nikohni rasmiylashtirish ariza berilgan FHDY organidan boshqa FHDY organida amalga oshirilishi mumkin. Bunda, FHDY organi nikohlanuvchi shaxslarning xohishiga asosan boshqa FHDY organiga berilgan arizani jismoniy shaxsning shaxsiy identifikatsiya raqami (bundan buyon matnda JShShIR deb yuritiladi) orqali elektron axborot tizimidan oladi va belgilangan tartibda nikohni rasmiylashtiradi. Bunda, arizani qabul qilgan FHDY organi nikoh qayd qilinganligi haqida arizaga tegishli belgi kiritib qoʻyadi. 74. Oʻzbekiston Respublikasi fuqarolarining chet el fuqarolari bilan nikoh tuzilganligini qayd etishda arizaga chet el fuqarosining shaxsini tasdiqlovchi hujjatining nusxasi va uning tarjimasi hamda chet el fuqarosining oilaviy ahvolini tasdiqlovchi hujjatlar belgilangan tartibda legalizatsiya qilingan yoki apostil qoʻyilgan holda ilova qilinadi. 75. Belgilangan muddatda yoʻqlanmagan arizalar alohida yigʻmajildga tikib boriladi. Nikoh tuzilganligini qayd etish tayinlangan kundan boshlab, uch oy ichida yoʻqlangan arizalar boʻyicha nikoh tuzilganligi qayd etiladi. Bunday holda nikoh tuzilganligini qayd etish haqidagi arizaning orqa tarafidagi boʻsh joyga nikohlanuvchi shaxslar tomonidan belgilangan muddatda kelmaganlik sabablari, nikoh tuzilganligini qayd ettirish istagi va shu kunning sanasi yozilib, imzo qoʻyiladi. 76. Nikoh tuzilganligini qayd etish haqidagi ariza berilgan kundan boshlab toʻrt oy ichida yoʻqlanmagan arizalar boʻyicha ushbu Yoʻriqnomaning 28-ilovasiga muvofiq shakldagi Muddatida yoʻqlanmagan nikoh tuzilganligini qayd etish haqidagi arizalarni yoʻq qilish boʻyicha dalolatnoma tuziladi hamda ushbu arizalar yoqib yuborish yoʻli bilan yoʻq qilinadi. Mazkur dalolatnomalar alohida yigʻmajildga tikib boriladi. 77. Nikoh tuzilganligini qayd etish haqidagi ariza berilgan kundan boshlab toʻrt oylik muddat oʻtgandan keyin nikoh tuzish istagini bildirgan shaxslar nikoh tuzilganligini qayd etish haqidagi ariza bilan umumiy asoslarda qayta murojaat etishlari lozim. 78. Nikohlari qayd etilgan shaxslarning arizalari ularning tibbiy koʻrikdan oʻtganligi toʻgʻrisidagi maʼlumotnomalar va taqdim qilingan hujjatlardan nusxalar bilan birgalikda oylik, choraklik yoki yillik yigʻmajildlarga tikib boriladi. 79. FHDY organi tomonidan nikohlanuvchi shaxslarning shaxsini tasdiqlovchi hujjatlarni ularni keyinchalik rasmiylashtirish uchun olib qolishga yoʻl qoʻyilmaydi. 80. Sudning nikoh haqiqiy emas deb topilganligi toʻgʻrisidagi qonuniy kuchga kirgan qarori asosida FHDY organi nikoh qayd etilganligi haqidagi dalolatnoma yozuviga bu haqda belgi qoʻyadi, shuningdek ikki ish kuni ichida dalolatnoma yozuvining FHDY arxivida saqlanayotgan ikkinchi nusxasiga oʻzgartirish kiritish toʻgʻrisida elektron axborot tizimi orqali ushbu Yoʻriqnomaning 29-ilovasiga muvofiq shakldagi xabarnoma yuboradi, dalolatnoma yozuvi bir nusxada yuritilgan holatlar bundan mustasno. 81. Oʻzbekiston Respublikasi fuqarolarining xorijiy davlatlarning vakolatli organlarida qayd qilingan nikoh haqidagi maʼlumotlari legalizatsiya qilingan yoki apostil qoʻyilgan nikoh qayd qilinganligini tasdiqlovchi hujjatlari asosida (guvohnoma, sertifikat va boshqa hujjatlar) elektron axborot tizimiga kiritiladi, bundan Oʻzbekiston Respublikasining xalqaro shartnomalarida nazarda tutilgan holatlar mustasno. 82. FHDY organlarida nikohdan ajralishni qayd etish boʻyicha ikkita Roʻyxatga olish elektron daftari yuritiladi. Er-xotinlarning oʻzaro roziligi asosida, er (xotin) uch yildan kam boʻlmagan muddatga ozodlikdan mahrum qilinganligi toʻgʻrisida sudning qonuniy kuchga kirgan hukmi hamda sud tomonidan muomalaga layoqatsiz yoki bedarak yoʻqolgan deb topilganligi haqidagi qonuniy kuchga kirgan hal qiluv qarorlari asosida er (xotin) tomonidan berilgan arizalar mazkur Yoʻriqnomaning 30-ilovasiga muvofiq shakldagi Nikohdan ajralishni qayd etish haqidagi arizalarni roʻyxatga olish elektron daftariga kirim qilinadi. Sudlarning 1998-yil 1-sentabrgacha va 2010-yil 15-sentabrdan keyin qabul qilingan nikohdan ajratish haqidagi hal qiluv qarorlari asosida nikohdan ajralishni qayd etish haqidagi arizalar ushbu Yoʻriqnomaning 31-ilovasiga muvofiq shakldagi Sudning nikohdan ajratish haqidagi hal qiluv qarori asosida nikohdan ajralishni qayd etish haqidagi arizalarni roʻyxatga olish elektron daftariga kirim qilinadi. 83. 1998-yil 1-sentabrdan 2010-yil 15-sentabrgacha boʻlgan davrda qonuniy kuchga kirgan sud qarorlari boʻyicha nikohdan ajratishni qayd etish boʻyicha murojaat kelib tushganda, ushbu harakat yoʻqolgan dalolatnoma yozuvlarini tiklash tartibi va qoidalariga binoan amalga oshiriladi. 84. Nikohdan ajralganlik haqidagi dastlabki dalolatnoma yozuvini qayd etishda ishtirok etmagan er (xotin) tomonidan FHDY organiga ushbu Yoʻriqnomaning 32-ilovasiga muvofiq shakldagi Dastlabki dalolatnoma yozuviga qoʻshimcha kiritish haqidagi ariza beriladi. Ushbu ariza mazkur Yoʻriqnomaning 33-ilovasiga muvofiq shakldagi Dastlabki dalolatnoma yozuvlariga qoʻshimchalar kiritish haqidagi arizalarni roʻyxatga olish elektron daftariga kirim qilinadi. Masalan, er (xotin) jazoni ijro etish muassasasida saqlanayotganligi yoki xizmat safarida boʻlishi sababli, shuningdek boshqa sabablarga koʻra, nikohdan ajralishni qayd etish tayinlangan kunda dalolatnoma yozuvini qayd etishda ishtirok etmagan boʻlsa, keyinchalik qaytib kelgan er (xotin) tomonidan berilgan arizalar mazkur elektron daftarda qayd etiladi. Nikohdan ajralganlik haqidagi dastlabki dalolatnoma yozuvi boshqa FHDY organida qayd etilgan boʻlsa, er yoki xotinning arizasi va sud qarorini qabul qilgan FHDY organi tegishli ariza kelib tushgan vaqtdan boshlab bir ish kuni ichida dastlabki dalolatnoma yozuvini qayd qilgan FHDY organiga dalolatnoma yozuviga toʻldirish kiritish uchun elektron axborot tizimi orqali ushbu Yoʻriqnomaning 34-ilovasiga muvofiq shakldagi xabarnoma yuboradi. Bunda, dastlabki dalolatnoma yozuvini qayd qilgan FHDY organi xabarnoma kelib tushgan vaqtdan boshlab ikki ish kuni ichida dalolatnoma yozuviga zarur toʻldirish kiritib, dalolatnoma yozuvini elektron axborot tizimi orqali tasdiqlaydi hamda dalolatnoma yozuvining FHDY arxivida saqlanayotgan ikkinchi nusxasiga ham shunday yozuvlar kiritish uchun tegishli FHDY arxiviga elektron axborot tizimi orqali mazkur Yoʻriqnomaning 34-ilovasiga muvofiq shakldagi xabarnoma yuboradi, dalolatnoma yozuvi bir nusxada qayd etilgan holatlar bundan mustasno. 85. Nikohdan ajralishni rasmiylashtirish boʻyicha hujjatlar uchun uchta yigʻmajild yuritiladi. Birinchi yigʻmajildga umumiy asoslarda berilgan nikohdan ajralishni qayd etish boʻyicha arizalar va ularga ilova qilingan hujjatlar dastlabki dalolatnoma yozuvlariga muvofiq tartib bilan tikiladi. Ikkinchi yigʻmajildga nikohdan ajralganlik haqidagi dastlabki dalolatnoma yozuvini qayd etishda ishtirok etmagan er (xotin) tomonidan ushbu dalolatnoma yozuviga qoʻshimchalar kiritish haqidagi arizalar tikiladi. Uchinchi yigʻmajildga muddatida yoʻqlanmagan arizalar tikib boriladi. 86. Voyaga yetmagan farzandlari hamda mulkiy nizolari boʻlmagan er-xotinlarning oʻzaro roziligi asosida mazkur Yoʻriqnomaning 35-ilovasiga muvofiq shakldagi nikohdan ajralishni qayd etish haqidagi arizasi ushbu ariza kelib tushgan kuni Nikohdan ajralishni qayd etish haqidagi arizalarni roʻyxatga olish elektron daftariga kirim qilinadi va arizaning yuqori oʻng burchagiga FHDY organi xodimining imzosi qoʻyilib, nikohdan ajralishni qayd etish tayinlangan sana yoziladi. 87. Er yoki xotin nikohdan ajralishni qayd etish tayinlangan (uch oylik muddat tugagan) kunda biror-bir sababga koʻra FHDY organiga kela olmaydigan alohida hollarda, arizaning orqa tarafiga sababini koʻrsatib, nikohdan ajralishni uning ishtirokisiz qayd etish haqida yozib qoldiradi. Bunda, nikohdan ajralishni er (xotin) ishtirokisiz qayd etish haqidagi yozuvga xotinning (erning) roziligi haqidagi imzosi boʻlishi zarur. Bu holda nikohdan ajralishni qayd etish vaqtida nikohdan ajralganlik haqidagi dalolatnoma yozuvining “Belgilar uchun” ustunida yozuvni qayd etishda ishtirok etmagan tomon haqida yozib qoʻyiladi. Dastlabki dalolatnoma yozuvini toʻldirishda ishtirok etmagan tomon mazkur Yoʻriqnomaning 84-bandida nazarda tutilgan tartibda ariza bilan murojaat qilgan taqdirda, dalolatnoma yozuvining unga tegishli qismi toʻldirilib, imzo qoʻydiriladi va unga nikohdan ajralganlik haqida guvohnoma rasmiylashtirib beriladi. Dalolatnoma yozuvining toʻldirilmagan qismiga yozuvlar kiritgan FHDY organi ikki ish kuni ichida dalolatnoma yozuvining FHDY arxivida saqlanayotgan ikkinchi nusxasiga ham shunday yozuvlar kiritish uchun tegishli FHDY arxiviga elektron axborot tizimi orqali mazkur Yoʻriqnomaning 34-ilovasiga muvofiq shakldagi xabarnoma yuboradi, dalolatnoma yozuvi bir nusxada qayd etilgan holatlar bundan mustasno. 88. Nikohdan ajralishni qayd etish haqidagi arizaning yuqori oʻng burchagiga dalolatnoma yozuvi raqami va sanasi yozib qoʻyiladi. 89. Nikohdan ajralishni qayd etish tayinlangan kundan boshlab, uch oy ichida yoʻqlangan arizalar boʻyicha nikohdan ajralish qayd etilishi mumkin. Bunda nikohdan ajralishni qayd etish haqidagi arizaning orqa tarafiga ariza beruvchi(lar) tomonidan belgilangan muddatda kelmaganlik sababi, nikohdan ajralishni qayd ettirish istagi va shu kundagi sana yozilib, ular tomonidan imzolanadi. 90. Nikohdan ajralishni qayd etish tayinlangan kundan boshlab, uch oy ichida yoʻqlanmagan arizalar boʻyicha mazkur Yoʻriqnomaning 36-ilovasiga muvofiq shakldagi Muddatida yoʻqlanmagan nikohdan ajralishni qayd etish haqidagi arizalarni yoʻq qilish boʻyicha dalolatnoma tuziladi hamda mazkur arizalar yoqib yuborish yoʻli bilan yoʻq qilinadi. Ushbu dalolatnomalar Muddatida yoʻqlanmagan arizalarni yoʻq qilish dalolatnomalari yigʻmajildiga tikib qoʻyiladi. 91. Ariza berilgan kundan boshlab, olti oylik muddatdan keyin nikohdan ajralishni qayd etish istagini bildirgan shaxslar nikohdan ajralishni qayd etish haqida ariza bilan umumiy asoslarda qayta murojaat etishlari lozim. 92. Nikohdan ajralishni sudning qonuniy kuchga kirgan hal qiluv qarori asosida qayd etish er yoki xotinning yoxud er yoki xotindan birining ishonchnoma asosida harakat qiluvchi vakilining ushbu Yoʻriqnomaning 37-ilovasiga muvofiq shakldagi Nikohdan ajralishni qayd etish toʻgʻrisidagi arizasi asosida amalga oshiriladi. Bunda arizaga sudning hal qiluv qarori ilova qilinadi. Sudning hal qiluv qarorida nikohgacha boʻlgan familiyani qaytarish masalasi koʻrsatilmagan boʻlsa, ariza beruvchining nikohgacha boʻlgan familiyani qaytarish toʻgʻrisidagi istagi nikohdan ajralish haqidagi arizada koʻrsatilishi lozim. 93. Sud tomonidan muomalaga layoqatsiz yoki bedarak yoʻqolgan deb topilgan er (xotin) bilan nikohdan ajralishni qayd etish uchun xotin (er) FHDY organiga mazkur Yoʻriqnomaning 38-ilovasiga muvofiq shakldagi ariza bilan murojaat qiladi. Bunda, arizada muomalaga layoqatsiz er (xotin) vasiysining manzili, shuningdek nikohdan ajratishda tanlanadigan familiya koʻrsatilishi hamda sudning qonuniy kuchga kirgan hal qiluv qarorining nusxasi ilova qilinishi lozim. FHDY organi er-xotinni yarashtirish boʻyicha tegishli choralar koʻrish uchun er-xotinning birga yashash joyidagi fuqarolar yigʻinining oilaviy qadriyatlarni mustahkamlash komissiyasini, agar ular birga yashamayotgan boʻlsa, har birining yashash joyidagi fuqarolar yigʻinining oilaviy qadriyatlarni mustahkamlash komissiyasini nikohdan ajralishni qayd etish haqidagi ariza berilgan kundan eʼtiboran uch kundan kechiktirmay yozma ravishda xabardor qilishi kerak. 94. Sodir qilgan jinoyati uchun uch yildan kam boʻlmagan muddatga ozodlikdan mahrum qilingan er (xotin) bilan nikohdan ajralishni qayd etish uchun xotin (er) FHDY organiga mazkur Yoʻriqnomaning 39-ilovasiga muvofiq shakldagi ariza bilan murojaat qiladi. Bunda, arizada mahkum(a)ning jazoni oʻtayotgan joyi, shuningdek nikohdan ajratishda tanlanadigan familiya koʻrsatilishi hamda sudning qonuniy kuchga kirgan hukmidan koʻchirma ilova qilinishi lozim. 95. Er yoki xotindan birining arizasi asosida nikohdan ajratish haqidagi arizani qabul qilgan FHDY organi mahkum(a)ni, muomalaga layoqatsiz er (xotin) vasiysini aniqlash uchun shu kunning oʻzida ariza beruvchi tomonidan koʻrsatilgan manzil boʻyicha ushbu Yoʻriqnomaning 40 va 41-ilovalariga muvofiq shakldagi xabarnoma yuboradi. Muomalaga layoqatsiz er (xotin)ga vasiy tayinlanmaganda, xabarnoma tegishli vasiylik va homiylik organiga yuboriladi. Xabarnomada bolalari toʻgʻrisida, birgalikdagi umumiy mol-mulkini boʻlish haqida yoki yordamga muhtoj, mehnatga layoqatsiz er (xotin)ga uning taʼminoti uchun mablagʻ toʻlash haqida nizo mavjudligi toʻgʻrisida maʼlumotni taqdim etish vaqti koʻrsatiladi. Xabarnomada belgilangan muddat ichida javob kelmasligi FXDYo organi tomonidan nikohdan ajralishni qayd qilinishiga toʻsqinlik qilmaydi. Xabarnoma nusxasi ariza bilan birga tikib qoʻyiladi. Er yoki xotindan birining arizasi asosida nikohdan ajratish FHDY organiga ariza bilan murojaat etilgan kundan eʼtiboran bir oy oʻtgach, lekin uzogʻi bilan uch oy ichida arizachining ishtirokida qayd etiladi. Bolalar toʻgʻrisida, birgalikdagi umumiy mol-mulkini boʻlish haqida yoki yordamga muhtoj, mehnatga layoqatsiz er(xotin)ga uning taʼminoti uchun mablagʻ toʻlash haqida nizo mavjud boʻlgan taqdirda FHDY organi ariza beruvchiga nikohdan ajralishni qayd etish sud tomonidan amalga oshirilishi haqida asoslantirilgan xulosa taqdim etadi. 96. MDH mamlakatlari va chet el davlatlari sudi tomonidan qonuniy kuchga kirgan hal qiluv qarori asosida Oʻzbekiston Respublikasi fuqarosi bilan nikohdan ajratish (qaror qachon chiqqanidan qatʼi nazar) agar davlatlararo bitimda boshqa hol nazarda tutilmagan boʻlsa, umumiy asoslarda FHDY organida qayd etiladi. Oʻzbekiston Respublikasida qayd etilgan nikohdan chet el davlatining vakolatli organi qarori asosida ajrashgan shaxslar nikohdan ajratilganligini tasdiqlovchi hujjati (guvohnoma, maʼlumotnoma, sertifikat va h.k.)ning legalizatsiya qilingan yoki apostil qoʻyilgan kseronusxasi uning tarjimasi bilan birga FHDY organiga taqdim etishi lozim. Bunda FHDY organi tomonidan nikoh tuzilganligi haqidagi dalolatnoma yozuviga tegishli yozuv kiritiladi hamda unga bu haqda maʼlumotnoma beriladi. 97. Barcha holatlarda nikohdan ajralishni qayd etgan FHDY organi tomonidan nikoh tuzilganligini qayd etgan FHDY organiga va tegishli FHDY arxiviga bu haqda ikki ish kuni ichida elektron axborot tizimi orqali mazkur Yoʻriqnomaning 42-ilovasiga muvofiq shakldagi xabarnoma yuboriladi, dalolatnoma yozuvi bir nusxada qayd etilgan holatlar bundan mustasno. Ushbu xabarnoma asosida FHDY organi va FHDY arxivi tomonidan nikoh tuzilganligi haqidagi dalolatnoma yozuviga belgi kiritiladi. 98. Oʻzbekiston Respublikasi fuqarolarining xorijiy davlatlarning vakolatli organlarida qayd qilingan nikohdan ajralish haqidagi maʼlumotlari legalizatsiya qilingan yoki apostil qoʻyilgan nikohdan ajralganligini tasdiqlovchi hujjatlari asosida (guvohnoma, sertifikat va boshqa hujjatlar) elektron axborot tizimiga kiritiladi, bundan Oʻzbekiston Respublikasining xalqaro shartnomalarida nazarda tutilgan holatlar mustasno. 99. Oʻlimni qayd etish oʻlim haqidagi tibbiy maʼlumotnoma yoki sudning shaxsni vafot etgan deb eʼlon qilish haqidagi hal qiluv qaroriga asosan amalga oshiriladi. Oʻlimni qayd etish uchun asos boʻlgan hujjat oʻlim haqidagi dalolatnoma yozuvining nusxasi bilan birga tikiladi (oʻlim kompozit davlat xizmati sifatida qayd etilgan holatlar bundan mustasno) va tegishli FHDY arxivida saqlanadi. 100. Oʻlimni qayd etish uchun FHDY organiga oʻn olti yoshgacha boʻlgan vafot etgan shaxsning tugʻilganlik haqidagi guvohnomasi hujjatlari taqdim etiladi. Ushbu hujjat taqdim etilmagan hollarda oʻlimni qayd etish rad etilmaydi. Bunda dalolatnoma yozuvining “Belgilar uchun” ustuniga tugʻilganlik haqidagi guvohnomasi topshirilmaganligi va dalolatnoma yozuvining oʻlim haqida tibbiy guvohnomaga yoki sudning shaxsni vafot etgan deb eʼlon qilish haqidagi hal qiluv qaroriga asosan qayd etilganligi yozib qoʻyiladi. Agar voyaga yetmagan vafot etgan shaxsga nisbatan FHDY organida tugʻilganlik haqidagi dalolatnoma yozuvi qayd etilmagan boʻlsa, vafot etgan shaxsga tugʻilganlik haqida dalolatnoma yozuvi qayd etilib, bu haqda ariza bergan shaxsga maʼlumotnoma beriladi, shundan soʻng vafot etgan shaxsga nisbatan belgilangan tartibda oʻlim haqidagi dalolatnoma yozuvi qayd etiladi. 101. Oʻlimni qayd etish uchun oʻlim toʻgʻrisidagi tibbiy maʼlumotnoma berilgan kundan boshlab uch kundan kechikmay FHDY organiga murojaat qilinishi kerak. Oʻlim haqidagi tibbiy maʼlumotnoma berilgan vaqtdan boshlab uch kundan keyin murojaat etilganda, FHDY organi tomonidan oʻlimni qayd etish rad qilinmaydi va umumiy asoslarda amalga oshiriladi. Bunda, FHDY organi vafot etgan shaxsga nisbatan oʻlim haqidagi dalolatnoma yozuvi qayd etilgan yoki qayd etilmaganligini elektron axborot tizimi orqali tekshirib oladi. 102. Oʻlim haqidagi dalolatnoma yozuvi qayd etilgach ariza beruvchiga oʻlim haqida gerbli guvohnoma hamda mazkur Yoʻriqnomaning 43-ilovasiga muvofiq shaklda dafn etish joyiga topshirish uchun maʼlumotnoma rasmiylashtiriladi va murojaat qilgan shaxsga taqdim etiladi. Oʻlim holati Vazirlar Mahkamasining 2022-yil 25-fevraldagi 89-son qarori bilan tasdiqlangan Oʻlimni qayd qilish bilan bogʻliq kompozit davlat xizmatlarini koʻrsatishning maʼmuriy reglamentiga muvofiq elektron axborot tizimida kompozit davlat xizmati shaklida qayd etilganda, tibbiyot muassasalari tomonidan oʻlim holati FHDY organlarida qayd qilinganligi haqida QR-kod (matrik shtrixli kod) tasviri tushirilgan maʼlumotnoma beriladi. Bunda, vafot etgan shaxsning qarindoshlari, yaqin kishilari va merosxoʻrlari istalgan vaqtda eksterritorial tamoyil asosida FHDY organiga oʻlim haqidagi guvohnoma berilishini soʻrab murojaat qilishi mumkin. Ushbu holatda, FHDY organi marhumning JShShIRi orqali elektron axborot tizimida kompozit davlat xizmati shaklida qayd etilgan dalolatnoma yozuvini qidirib topadi hamda ushbu dalolatnoma yozuviga oʻlim haqidagi gerbli guvohnomaning seriyasi va raqamini kiritib, gerbli guvohnomani chop etib beradi. 103. Chet elda vafot etgan (xorijiy davlatning vakolati organida oʻlimi qayd qilingan) shaxsning maʼlumotlari legalizatsiya qilingan yoki apostil qoʻyilgan vafot etganligini tasdiqlovchi hujjatlari asosida (guvohnoma, sertifikat va boshqa hujjatlar) elektron axborot tizimiga kiritiladi va zarur boʻlgan hollarda FHDY organi tomonidan mazkur Yoʻriqnomaning 44-ilovasiga muvofiq shaklda dafn etish joyiga topshirish uchun maʼlumotnoma beriladi. Ushbu maʼlumotnoma FHDY organidan joʻnatilayotgan xatlarni roʻyxatga olish elektron daftariga kirim qilinadi va ularning nusxasi tegishli yigʻmajildga tikiladi. Bunda, belgilangan tartibda tegishli nafaqa tayinlanishi uchun Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasining (bundan buyon matnda Pensiya jamgʻarmasi deb yuritiladi) tuman (shahar) boʻlimiga elektron axborot tizimi orqali oʻlim haqida xabarnoma yuboriladi. 104. Fuqarolar yigʻinlari tomonidan har oyda oʻlim haqidagi dalolatnoma yozuvlari va hisobotlar FHDY organlariga topshiriladi. 105. Bolaning tugʻilishi bir oy muddat ichida qayd etilmasdan u vafot etganda, unga tugʻilish haqidagi dalolatnoma yozuvi hamda bir vaqtning oʻzida oʻlim haqidagi dalolatnoma yozuvi rasmiylashtirilib, talab qilinganda oʻlim haqidagi guvohnoma beriladi. 106. FHDY organi tomonidan oʻn olti yoshgacha vafot etgan bolaga nisbatan oʻlim haqidagi dalolatnoma yozuvi qayd etilgandan soʻng, vafot etgan shaxsning tugʻilganlik haqidagi dalolatnoma yozuvining “Belgilar uchun” ustuniga uning vafot etganligi haqida yozuv kiritiladi. Agar vafot etgan shaxsning tugʻilishi Oʻzbekiston Respublikasi doirasida boshqa FHDY organi tomonidan qayd etilgan boʻlsa, bu haqda oʻlimni qayd etgan FHDY organi tomonidan tugʻilishni qayd etgan FHDY organiga elektron axborot tizimi orqali mazkur Yoʻriqnomaning 45-ilovasiga muvofiq shaklda xabarnoma yuboriladi. 107. Oʻn olti yoshgacha vafot etgan bolalarning tugʻilganlik haqidagi guvohnomalari har chorakda tuziladigan dalolatnoma asosida yoqib yuborish yoʻli bilan yoʻq qilinadi. Bunda, dalolatnomada vafot etgan bolaning familiyasi, ismi, dalolatnoma yozuvi raqami va sanasi, guvohnomaning seriyasi va raqami koʻrsatilishi shart. Yoqilayotgan guvohnomalarning qirqib olingan seriyasi va raqamlari dalolatnomaga yopishtirilgan holda FHDY organida saqlanadi. 108. Dalolatnoma yozuvlariga oʻzgartirishlar, tuzatishlar va qoʻshimchalar kiritish quyidagi hollarda amalga oshiriladi: “Davlat tili haqida”gi Oʻzbekiston Respublikasi Qonunining 15-moddasi asosida tarixiy va milliy anʼanalarga rioya qilish maqsadida familiyasi, ismi, otasining ismini yozdirish istagi boʻlganda; otalik belgilanganda; farzandlikka olinganda; ota-onaning oʻzaro kelishuviga koʻra (shuningdek ota-ona nikohdan ajratilganda) yoki hokim qaroriga koʻra voyaga yetmagan bolaning familiyasi oʻzgartirilganda; millati oʻzgartirilganda; nikohda turmagan ona tomonidan bolaning otasi haqidagi maʼlumotlarni oʻzgartirish haqida ariza berilganda (bola 16 yoshga yetgunga qadar); sud qarori bilan otalikni belgilash haqiqiy emas deb topilganda, ota haqidagi maʼlumotlar bekor qilinganda yoki farzandlikka olish bekor qilinganda; ota-onasining familiyasi, ismi va otasining ismi oʻzgartirilishi munosabati bilan voyaga yetmagan bolaning familiyasi va otasining ismi oʻzgartirilganda; dalolatnoma yozuvlarida imloviy xato va noaniqliklar boʻlganda, shuningdek tugʻilgan vaqti, joyi va otasining ismi haqidagi yozuv mavjud boʻlmaganda; 16 yoshga toʻlmagan bolaning ismi va familiyasi oʻzgartirilganda, agar ismi va familiyasi ota-onasining xohishi hisobga olinmagan holda berilgan boʻlsa; agar dalolatnoma yozuvida ismi qisqartirib yoki erkalatish shaklida yozilgan boʻlsa; jinsi oʻzgartirilganda. Dalolatnoma yozuviga oʻzgartirish, tuzatish va qoʻshimchalar kiritish uchun ariza beruvchi mazkur Yoʻriqnomaning 46-ilovasiga muvofiq shakldagi Dalolatnoma yozuviga oʻzgartirish, tuzatish va qoʻshimchalar kiritish haqidagi ariza bilan doimiy yashash joyidan qatʼi nazar, FHDY organiga murojaat qiladi. Bunda, ariza beruvchi FHDY organiga shaxsan oʻzi kelolmagan taqdirda, dalolatnoma yozuvlariga oʻzgartirishlar, tuzatishlar va qoʻshimchalar kiritish konsul yoki notarius tomonidan tasdiqlangan ishonchnoma va ariza asosida amalga oshirilishi mumkin. Oʻlim haqidagi dalolatnoma yozuviga tuzatishlar kiritish yaqin qarindosh(lar) yoki merosxoʻr(lar)ning arizasiga koʻra FHDY organi tomonidan amalga oshiriladi. Vafot etgan shaxslarning tugʻilganlik, nikoh tuzish, nikohdan ajralganlik haqidagi dalolatnoma yozuvlariga tuzatish va qoʻshimchalar sud qaroriga asosan FHDY organi tomonidan kiritiladi. 109. Qabul qilingan arizalar shu kunning oʻzida mazkur Yoʻriqnomaning 47-ilovasiga muvofiq shakldagi Dalolatnoma yozuvlariga oʻzgartirish, tuzatish va qoʻshimchalar kiritish haqidagi arizalarni roʻyxatga olish elektron daftariga kirim qilinib, ariza va taqdim etilgan hujjatlar alohida yigʻmajildga tartib bilan tikiladi. 110. Oʻn olti yoshga toʻlmagan bolaning tugʻilganlik haqidagi dalolatnoma yozuviga oʻzgartirish, tuzatish va qoʻshimchalar kiritish ota-onasining birgalikdagi yoki ularning oʻrnini bosuvchi shaxslarning mazkur Yoʻriqnomaning 48-ilovasiga muvofiq shakldagi arizasi asosida amalga oshiriladi. Oʻn yoshga toʻlgan bolaning ismi yoki familiyasini oʻzgartirishga faqat uning roziligi bilan yoʻl qoʻyiladi. Bunda bolaning roziligi ota-onasi yoki ularning oʻrnini bosuvchi shaxslar tomonidan berilgan arizada uning shaxsiy imzosi bilan ifodalanadi. Bola oʻn olti yoshga toʻlishi bilan shaxsini tasdiqlovchi hujjatini olgunga qadar, tugʻilganlik haqidagi dalolatnoma yozuvida xatolarni tuzatish yoki ismiga qoʻshimcha kiritish, bolaning arizasi, tugʻilganlik haqidagi guvohnomasi asosida amalga oshiriladi. Masalan, imloviy xato bilan yozilgan “Adil” degan ismni “Odil”ga oʻzgartirib tuzatish kiritish yoki “Azim” degan ismga “-bek” qoʻshimchasini kiritib, “Azimbek”ka yoxud otasining millatini “oʻzbek”dan “turkman”ga oʻzgartirish kabi. 111. Agar shaxs Oʻzbekiston Respublikasining “Davlat tili haqida”gi Qonunining 15-moddasiga koʻra shaxsning familiyasiga “-ev”, “-ov”, “-eva”, “-ova”, ismiga “-xon”, “-xoʻja”, “-xoji”, “-bek”, “-bonu”, “-bibi”, “-begim”, “-zoda”, “mir-”, “abdu-” kabi qoʻshimchalarni, ota ismini yozishda “-evich”, “-ovich”, “-evna”, “-ovna”, “qizi”, “oʻgʻli”, “-iy”, “-zoda” kabi qoʻshimchalarni kiritishni yoki olib tashlashni istasa, bu dalolatnoma yozuviga qoʻshimcha kiritish yoʻli bilan amalga oshiriladi. 112. Agar dalolatnoma yozuvida shaxsning ismi qisqartirilib, erkalash shaklida yoki imloviy xato bilan yozilgan boʻlsa, dalolatnoma yozuviga tuzatish kiritish ushbu shaxsning arizasi asosida amalga oshiriladi. Masalan, tugʻilganlik haqidagi dalolatnoma yozuvida shaxsning ismi Moxchexra deb yozilgan boʻlsa — Mohichehraga, Batir deb yozilgan boʻlsa — Botirga oʻzgartirish kabi. 113. Nikoh tuzilganligini qayd etishda erining (xotinining) familiyasini umumiy familiya sifatida tanlagan, lekin shaxsini tasdiqlovchi hujjati oʻzgarishsiz qolgan xotinning (erning) oʻzining nikohgacha boʻlgan familiyasiga qaytish haqidagi talabi nikoh tuzilganligi haqidagi dalolatnoma yozuviga oʻzgartirish kiritish orqali qanoatlantiriladi. 114. Nikohdan ajralganlik haqidagi dalolatnoma yozuvining “Nikohdan ajralgandan keyingi familiyasi” ustunida nikohgacha boʻlgan familiyasi koʻrsatilgan, lekin shaxsini tasdiqlovchi hujjati oʻzgarishsiz qolgan er yoki xotinning nikohdan ajralgunga qadar boʻlgan familiyasiga qaytish haqidagi talabi nikohdan ajralganlik haqidagi dalolatnoma yozuviga oʻzgartirish kiritish orqali qanoatlantiriladi. 115. Shaxsning jinsi oʻzgarganda, dalolatnoma yozuviga tuzatish kiritish faqat tibbiyot muassasasining xulosasiga asosan amalga oshiriladi. 116. FHDY organi tomonidan ariza oʻn kun ichida koʻrib chiqilishi lozim, uzrli sabab mavjud boʻlganda (oʻzgartirish kiritilishiga asos boʻlgan dalolatnoma yozuvlaridan nusxalar mavjud emasligi) arizani koʻrib chiqish muddati FHDY organi mudiri tomonidan bir oygacha uzaytirilishi mumkin. Dalolatnoma yozuviga oʻzgartirish, tuzatish va qoʻshimchalar kiritilganda ariza beruvchiga yangi guvohnoma rasmiylashtirib beriladi. Dalolatnoma yozuvi boshqa FHDY organida qayd qilingan boʻlsa, ariza beruvchi murojaat qilgan FHDY organi tomonidan ariza qabul qilingan vaqtdan boshlab bir ish kuni ichida mazkur Yoʻriqnomaning 49-ilovasiga muvofiq shaklda Dalolatnoma yozuviga oʻzgartirish, tuzatish va qoʻshimchalar kiritish toʻgʻrisida xabarnoma yuboriladi. Bunda, dalolatnoma yozuvini qayd qilgan FHDY organi xabarnoma kelib tushgan vaqtdan boshlab ikki ish kuni ichida dalolatnoma yozuviga zarur oʻzgartirish, tuzatish va qoʻshimchalar kiritib, dalolatnoma yozuvini elektron axborot tizimi orqali tasdiqlaydi hamda dalolatnoma yozuvining FHDY arxivida saqlanayotgan ikkinchi nusxasiga ham shunday yozuvlar kiritish uchun tegishli FHDY arxiviga elektron axborot tizimi orqali mazkur Yoʻriqnomaning 49-ilovasiga muvofiq shakldagi xabarnoma yuboradi, dalolatnoma yozuvi bir nusxada qayd etilgan holatlar bundan mustasno. Dalolatnoma yozuviga oʻzgartirish, tuzatish va qoʻshimchalar kiritish sababli beriladigan yangi guvohnomaga “takroriy” deb belgi qoʻyilmaydi. 117. Oʻzgartirish, tuzatish va qoʻshimchalar kiritilishi lozim boʻlgan dalolatnoma yozuvlari Oʻzbekiston Respublikasi hududidan tashqarida qayd etilgan boʻlsa, FHDY organi rahbari tomonidan oʻzgartirishlar qayd etiladigan dalolatnoma yozuvlarining soniga muvofiq nusxada, shuningdek Oʻzbekiston Respublikasi hududida qayd etilgan nikoh tuzilganligi va oʻlim haqidagi, aka-ukalar va opa-singillarning tugʻilganlik haqidagi va boshqa dalolatnoma yozuvlarida tafovutlar boʻlgan hollarda, ikki nusxada mazkur Yoʻriqnomaning 50-ilovasiga muvofiq shakldagi Dalolatnoma yozuviga oʻzgartirish, tuzatish va qoʻshimchalar kiritish toʻgʻrisida xulosa tuziladi. Dalolatnoma yozuviga oʻzgartirish, tuzatish va qoʻshimchalar kiritish toʻgʻrisida xulosa tuzilishi lozim boʻlgan arizalar boʻyicha hujjatlar alohida yigʻmajildga tikiladi hamda oʻzgartirish, tuzatish va qoʻshimchalar kiritilishi lozim boʻlgan dalolatnoma yozuvlari nusxasi ushbu yigʻmajildga qoʻshib qoʻyiladi. 118. Dalolatnoma yozuviga oʻzgartirish, tuzatish va qoʻshimchalar kiritish uchun asos boʻlgan holatlar haqida dalolatnoma yozuvining “Belgilar uchun” ustunida qisqa va aniq izoh yozilib, FHDY organi masʼul xodimining familiyasi koʻrsatiladi, shuningdek dalolatnoma yozuvining qogʻozga chop etilgan nusxasi FHDY organi xodimi tomonidan imzolanib, gerbli muhr bilan tasdiqlanadi. Masalan, 16.01.2022-yildagi 125-son arizaga asosan bola va onaning familiyalariga tuzatish kiritildi. 119. Ariza beruvchining talabiga koʻra unga FHDY organi tomonidan mazkur Yoʻriqnomaning 51-ilovasiga muvofiq shakldagi Dalolatnoma yozuviga oʻzgartirish, tuzatish va qoʻshimchalar kiritilganligi toʻgʻrisida maʼlumotnoma beriladi. 120. Oʻn olti yoshga toʻlgan shaxsning dalolatnoma yozuviga uning familiya, ismi va ota ismi hamda tugʻilgan sanasi va joyi haqidagi yozuvlarga oʻzgartirish, tuzatish va qoʻshimchalar kiritilgandan soʻng, FHDY organi tomonidan uch kun muddat ichida ushbu shaxsning yashash joyidagi ichki ishlar va mudofaa ishlari organlariga mazkur Yoʻriqnomaning 52-ilovasiga muvofiq shakldagi xabarnoma yuboriladi. 121. Arizaning yuqori oʻng burchagiga yangi guvohnomaning seriyasi, raqami, berilgan sanasi yoziladi hamda yangi guvohnoma ariza beruvchiga topshiriladi. 122. Dalolatnoma yozuviga oʻzgartirish, tuzatish va qoʻshimchalar kiritish uchun asoslar mavjud boʻlmagan yoki manfaatdor shaxslar oʻrtasida nizo mavjud boʻlgan hollarda FHDY organi tomonidan mazkur Yoʻriqnomaning 53-ilovasiga muvofiq shakldagi Dalolatnoma yozuviga oʻzgartirish, tuzatish va qoʻshimchalar kiritishni rad etish toʻgʻrisida xulosa tuziladi va murojaat qiluvchiga beriladi. 123. Familiya, ism va ota ismini oʻzgartirish uchun FHDY organiga mazkur Yoʻriqnomaning 54-ilovasiga muvofiq shakldagi Familiya, ism va ota ismini oʻzgartirish haqida ariza bilan murojaat qilinadi va mazkur ariza shu kunning oʻzida ushbu Yoʻriqnomaning 55-ilovasiga muvofiq shakldagi Familiya, ism va ota ismini oʻzgartirish haqida arizalarni roʻyxatga olish elektron daftariga kirim qilinib, ariza va taqdim qilingan hujjatlar oʻzgartirish kiritilishi lozim boʻlgan dalolatnoma yozuvi nusxasi bilan alohida yigʻmajildga tartib bilan tikiladi. Familiya, ism, ota ismini ishonchnoma orqali oʻzgartirishga yoʻl qoʻyilmaydi. 124. Oʻzgartirish kiritilishi lozim boʻlgan dalolatnoma yozuvi boshqa FHDY organida qayd etilgan boʻlsa, ariza beruvchi murojaat qilgan FHDY organi tomonidan soʻrovnoma asosida elektron axborot tizimi orqali mazkur dalolatnoma yozuvining nusxasi olinadi. 125. Vazirlar Mahkamasining 2016-yil 14-noyabrdagi 387-son qarori bilan tasdiqlangan Fuqarolik holati dalolatnomalarini qayd etish qoidalarining 154 va 155-bandlariga muvofiq, FHDY organi rahbari shu kunning oʻzida tekshirish oʻtkazish uchun ichki ishlar organiga elektron axborot tizimi orqali ushbu Yoʻriqnomaning 56-ilovasiga muvofiq shakldagi soʻrovnoma yuboradi. Ichki ishlar organi taqdim qilingan hujjatlarni yigirma kun mobaynida oʻrganib chiqadi, ariza beruvchining familiyasi, ismi, ota ismini oʻzgartirish xususida asoslangan xulosa tuzadi va uni FHDY organiga axborot tizimi orqali taqdim etadi. Ariza beruvchining familiyasi, ismi, ota ismining oʻzgartirilishi maqsadga muvofiq emasligi toʻgʻrisida xulosa tuzilgan taqdirda ushbu holatning aniq sabablari koʻrsatiladi. Ichki ishlar organining xulosasi yigʻmajildga tikib qoʻyiladi. 126. Arizaga ilova qilingan hujjatlar va ichki ishlar organining javob xatiga asosan FHDY organi rahbari tomonidan mazkur Yoʻriqnomaning 57-ilovasiga muvofiq shakldagi Familiya, ism, ota ismini oʻzgartirish (rad etish) toʻgʻrisida xulosa tuziladi. 127. Familiya, ism, ota ismini oʻzgartirish toʻgʻrisidagi xulosaga asosan, tegishli (tugʻilganlik, nikoh tuzilganligi yoki nikohdan ajralganlik, 16 yoshga toʻlmagan bolalarning tugʻilganlik haqidagi) dalolatnoma yozuvlariga ariza beruvchining yangi familiya, ism, ota ismi kiritilib, ular asosida yangi guvohnomalar beriladi. 128. Oʻzgartirish kiritilishi lozim boʻlgan dalolatnoma yozuvi boshqa FHDY organida qayd etilgan boʻlsa, ariza beruvchi murojaat qilgan FHDY organi tomonidan ariza kelib tushgan vaqtdan boshlab bir ish kuni ichida elektron axborot tizimi orqali tegishli FHDY organiga ushbu Yoʻriqnomaning 59-ilovasiga muvofiq shaklda Familiya, ism, ota ismini oʻzgartirganlik sababli dalolatnoma yozuviga oʻzgartirish kiritish haqida xabarnoma yuboriladi. Dalolatnoma yozuvini qayd qilgan FHDY organi xabarnoma kelib tushgan vaqtdan boshlab ikki ish kuni ichida dalolatnoma yozuviga zarur oʻzgartirish kiritib, dalolatnoma yozuvini elektron axborot tizimi orqali tasdiqlaydi hamda dalolatnoma yozuvining FHDY arxivida saqlanayotgan ikkinchi nusxasiga ham shunday oʻzgartirish(lar) kiritish uchun tegishli FHDY arxiviga elektron axborot tizimi orqali mazkur Yoʻriqnomaning 58-ilovasiga muvofiq shaklda xabarnoma yuboradi, dalolatnoma yozuvi bir nusxada yuritilgan holatlar bundan mustasno. 129. Familiya, ism, ota ismi oʻzgartirilgan shaxsga ushbu Yoʻriqnomaning 59-ilovasiga muvofiq shaklda Familiya, ism, ota ismi oʻzgartirganligi haqida maʼlumotnoma beriladi. 130. Shaxsning familiya, ism va ota ismini oʻzgartirish haqida arizasini qabul qilgan FHDY organi tomonidan ariza beruvchiga yangi guvohnoma berilganidan soʻng ichki ishlar va mudofaa ishlari organlariga uch kun ichida ushbu Yoʻriqnomaning 60-61-ilovalariga muvofiq shaklda xabarnoma yuboriladi. Familiya, ism, ota ismini oʻzgartirganlik sababli berilgan yangi guvohnomaning seriyasi, raqami va berilgan sanasi familiya, ism, ota ismini oʻzgartirish toʻgʻrisidagi xulosaga yozib qoʻyiladi. 131. Familiya, ism, ota ismini oʻzgartirganlik sababli beriladigan yangi guvohnomalar Takroriy guvohnomalarni sarflash elektron daftarida qayd etiladi. Bunda yangi guvohnomaga “takroriy” deb belgi qoʻyilmaydi. 132. Familiya, ism, ota ismi oʻzgartirilgan shaxs ikkinchi marta FHDY organiga mazkur masalada bir yil oʻtgandan soʻng murojaat etishi mumkin. 133. Dalolatnoma yozuvlarini tiklash deganda ilgari shunday yozuv boʻlganligini tasdiqlovchi yetarli asoslar boʻlganida, yoʻqolgan yozuvlarni qayta tiklab qoʻyish tushuniladi. Tugʻilganlik, nikoh tuzilganligi, nikohdan ajralganlik haqidagi dalolatnoma yozuvlari bu yozuvlar kimga nisbatan tuzilgan boʻlsa, faqat ana shu shaxslarning ushbu Yoʻriqnomaning 62-63-ilovalariga muvofiq shakldagi arizasiga koʻra tiklanadi. Agar oʻn olti yoshgacha boʻlgan bolaning tugʻilganlik haqidagi dalolatnoma yozuvi yoʻqolgan boʻlsa, yozuv bolaning ota-onasi, vasiysi, homiysi, bolalar muassasasi maʼmuriyatining arizasiga binoan tiklanadi. Oʻlim haqidagi dalolatnoma yozuvini tiklash sudning hal qiluv qaroriga asosan amalga oshiriladi. Dalolatnoma yozuvini ishonchnoma orqali tiklashga yoʻl qoʻyilmaydi. 134. Dalolatnoma yozuvlarini tiklash tegishliligiga koʻra Vazirlar Mahkamasining 2016-yil 14-noyabrdagi 387-son qarori bilan tasdiqlangan Fuqarolik holati dalolatnomalarini qayd etish qoidalarining 129, 133 va 134-bandlarida nazarda tutilgan hujjatlar asosida amalga oshiriladi. Bunda ariza beruvchining iltimosini asoslovchi boshqa hujjatlar sifatida gerbli guvohnomalar yoki harbiy xizmatga aloqadorlikni tasdiqlovchi hujjatlar, ularning kseronusxasi (nusxasi), ariza beruvchining oʻqish yoki ish joyidan berilgan maʼlumotnoma, uy daftaridan olingan koʻchirmalar, ichki ishlar organlarining maʼlumotnomasi, FHDY organlari tomonidan shaxsni tasdiqlovchi hujjatlarga nikoh va nikohdan ajralish qayd etilganligi haqida belgi qoʻyilganligini tasdiqlovchi hujjatlar va boshqa shu kabi hujjatlar qabul qilinishi mumkin. 135. Dalolatnoma yozuvini tiklash haqidagi ariza qabul qilingan kunning oʻzida ushbu Yoʻriqnomaning 64-ilovasiga muvofiq shakldagi Dalolatnoma yozuvlarini tiklash haqidagi arizalarni roʻyxatga olish elektron daftariga kirim qilinadi. FHDY organi zaruratga qarab FHDY organlari va boshqa tegishli tashkilotlardan dalolatnoma yozuvini tiklashga asos boʻluvchi hujjatlardan nusxalar va maʼlumotlar soʻrab olishi mumkin. Arizani qabul qilgan FHDY organi ilgari mavjud boʻlgan dalolatnoma yozuvining yoʻqolganligi sabablariga aniqlik kiritishi lozim. 136. Agar ariza beruvchi tomonidan tugʻilganlik haqidagi guvohnoma yoki uning kseronusxasi (nusxasi), harbiy xizmatga aloqadorlikni tasdiqlovchi hujjatlar yoki ularning nusxalari taqdim etilgan boʻlsa, arizani qabul qilgan FHDY organi ushbu guvohnoma kimga nisbatan va qaysi FHDY organi tomonidan sarflanganligiga, harbiy hujjat qaysi hujjat asosida berilganligiga aniqlik kiritish uchun tegishli FHDY organi va FHDY arxiviga hamda mudofaa ishlari organiga ushbu Yoʻriqnomaning 65-ilovasiga muvofiq shakldagi soʻrov yuboradi. 137. Tugʻilganlik haqidagi dalolatnoma yozuvini tiklashda shaxs tugʻilgan joydagi tibbiyot muassasasiga (tugʻruqxonaga) uning tugʻilganligi qayd etilgan yoki etilmaganligi haqida, taʼlim muassasasiga shaxsning qanday hujjat asosida oʻqishga qabul qilinganligi haqida, shuningdek tegishli ichki ishlar organiga shaxsni tasdiqlovchi hujjat qaysi hujjat asosida berilganligi haqida soʻrov yuboriladi. 138. Ariza beruvchining ota-onasiga tegishli nikoh tuzilganligi haqidagi dalolatnoma yozuvini oʻrganishda uning “umumiy farzandlar toʻgʻrisida maʼlumot” ustuniga, aka-ukalari, opa-singillarining tugʻilganlik haqidagi dalolatnoma yozuvlarini oʻrganishda esa, ularning “onaning nechanchi bolasi” ustunlariga (bolalarning tugʻilishi ketma-ketligiga) alohida eʼtibor qaratilishi lozim. Masalan, 1995-yili 27-sentabrda tugʻilgan fuqaro D. Ibrohimova dalolatnoma yozuvini tiklash haqidagi arizaga 1994-yil 10-mayda Qoʻqon shahar FHDY boʻlimida qayd etilgan ota-onasining nikoh tuzilganligi haqidagi dalolatnoma yozuvidan koʻchirma taqdim etdi. Nikoh tuzilganligi haqidagi dalolatnoma yozuvining “umumiy farzandlari toʻgʻrisidagi maʼlumot” ustunida “qizi D. Ibrohimova 1995-yil 27-sentabrda tugʻilgan” deb maʼlumot kiritilgan boʻlishi shart. 139. Nikoh tuzilganligi va nikohdan ajralganlik haqidagi dalolatnoma yozuvlarini tiklashda er-xotinning farzandlarining tugʻilganlik haqidagi dalolatnoma yozuvlari va ularning shaxsini tasdiqlovchi hujjatlari tekshiriladi. Bunda shaxsni tasdiqlovchi hujjatlar almashtirilgan yoki almashtirilmaganligiga eʼtibor beriladi, almashtirilgan boʻlsa, buning sabablariga aniqlik kiritiladi. Shuningdek, ichki ishlar organlariga ushbu er-xotinning oilaviy ahvoli haqida maʼlumotlar bor yoki yoʻqligi yuzasidan soʻrov yuboriladi. 140. Agar ariza beruvchi tomonidan tegishli dalolatnoma yozuvini tiklashni asoslovchi hujjat sifatida nikoh tuzilganligi va nikohdan ajralganlik haqidagi guvohnoma yoki ularning kseronusxasi (nusxasi) taqdim etilgan boʻlsa, ushbu guvohnoma kimlarga nisbatan va qaysi FHDY organi tomonidan rasmiylashtirilganligi, shaxsini tasdiqlovchi hujjatlarga qaysi FHDY organi tomonidan belgi qoʻyilganligiga aniqlik kiritilishi lozim. Bunda tegishli FHDY organi va FHDY arxivlariga ushbu guvohnomalar va qoʻyilgan belgilar yuzasidan soʻrov yuboriladi. 141. 1998-yil 1-sentabrdan 2010-yil 15-sentabrgacha boʻlgan davrda qonuniy kuchga kirgan sud qarorlari boʻyicha nikohdan ajratishni qayd etish mazkur bob qoidalariga binoan amalga oshiriladi. Bunda, nikohdan ajralganlik haqidagi gerbli guvohnomaning “Bu haqda _______ yil ______ oyining _____ kunida _________-son bilan dalolatnoma yozuvi qayd etildi” ustunida qonuniy kuchga kirgan sud qarorining sanasi, qavs ichida esa tiklangan dalolatnoma yozuvining raqami va sanasi yozib qoʻyiladi. 142. Dalolatnoma yozuvlarini tiklash uchun yetarli asoslar boʻlmasa, FHDY organi tomonidan ushbu Yoʻriqnomaning 66-ilovasiga muvofiq shakldagi dalolatnoma yozuvini tiklashni rad qilish haqida xulosa tuziladi, xulosada rad qilish sabablari aniq koʻrsatiladi va ariza beruvchiga sudga murojaat qilish huquqiga ega ekanligi tushuntiriladi. Masalan, 1993-yil 20-aprelda tugʻilgan fuqaro Zarifa Valiyevaning tugʻilganlik haqidagi dalolatnoma yozuvini tiklash haqidagi arizasiga ilova qilingan taʼlim muassasasining maʼlumotnomasida uning familiyasi “Aliyeva” deb koʻrsatilgan, ota-onasining 1994-yil 5-yanvardagi 4-son nikoh tuzilganligi haqidagi dalolatnoma yozuvining “umumiy farzandlari toʻgʻrisida maʼlumot” ustunida u haqda maʼlumot koʻrsatilmagan boʻlsa yoki dalolatnoma yozuvini tiklash haqidagi arizaga aka-ukalarining tugʻilganlik haqidagi dalolatnoma yozuvlaridan koʻchirmalar ilova qilingan boʻlib, u ikkinchi farzand ekanligi koʻrsatilgan, akasining dalolatnoma yozuvining “onaning nechanchi bolasi” ustunida esa akasi “2” (ikkinchi) farzand ekanligi koʻrsatilgan boʻlishi lozim. 143. Dalolatnoma yozuvlarini tiklash ularni tiklash uchun asos boʻlgan barcha holatlar FHDY organi tomonidan aniqlanganidan keyingina amalga oshiriladi. Bunda, FHDY organi tomonidan ushbu Yoʻriqnomaning 67-68-ilovalariga muvofiq shakldagi dalolatnoma yozuvini tiklash haqida xulosa tuziladi. Tiklangan dalolatnoma yozuvining “Belgilar uchun” ustunida tiklash uchun asos boʻlgan xulosaning sanasi va yigʻmajild raqami koʻrsatiladi. 144. Konsul tomonidan Oʻzbekiston Respublikasining chet elda yashovchi fuqarolaridan qabul qilingan dalolatnoma yozuvlarini tiklash haqidagi arizalar ariza beruvchilarning Oʻzbekiston Respublikasidagi oxirgi yashash joyidagi FHDY organi tomonidan koʻrib chiqiladi. Kelib tushgan ariza FHDY organi tomonidan Dalolatnoma yozuvlarini tiklash haqidagi arizalarni roʻyxatga olish elektron daftariga kirim qilinadi. Dalolatnoma yozuvlarini tiklash uchun asos boʻlgan barcha holatlar FHDY organi tomonidan aniqlangandan keyingina dalolatnoma yozuvi tiklanib, yangi guvohnoma rasmiylashtiriladi va belgilangan tartibda konsullik muassasalariga yuboriladi. 145. Tugʻilganlik haqidagi dalolatnoma yozuvi tiklanganda, dalolatnoma yozuviga bolaning ota-onasi toʻgʻrisidagi maʼlumotlar ularning shaxsini tasdiqlovchi hujjatlari asosida, agar ular (ulardan biri) vafot etgan boʻlsa, ularning oʻlim haqidagi guvohnomalari yoki maʼlumotnomalari asosida toʻldirilishi lozim. 146. FHDY organi tomonidan manfaatdor shaxslarning arizalariga koʻra va qayd etilgan dalolatnoma yozuvlari asosida takroriy guvohnoma va maʼlumotnomalar beriladi. Dalolatnoma yozuvlari boshqa FHDY organida qayd qilingan boʻlsa, manfaatdor shaxsning takroriy guvohnoma va maʼlumotnoma berish haqidagi arizasi ushbu ariza kelib tushgan vaqtdan boshlab bir ish kuni ichida dalolatnoma yozuvi qayd etilgan FHDY organiga yuboriladi. Dalolatnoma yozuvini qayd qilgan FHDY organi tegishli arizani qabul qilib olgan vaqtdan boshlab ikki ish kuni ichida dalolatnoma yozuvini arizadagi maʼlumotlar bilan solishtirgan holda elektron axborot tizimi orqali tasdiqlaydi. Ariza beruvchidan takroriy guvohnoma berish haqidagi arizani qabul qilgan FHDY organi tegishli tasdiqnomani olgan vaqtdan boshlab bir soat ichida dalolatnoma yozuviga guvohnoma seriyasi va raqamini kiritadi. Bunda, takroriy guvohnoma dalolatnoma yozuvida mavjud boʻlgan maʼlumotlar asosida oʻzgarishsiz chop etiladi va guvohnomaning ichki qismi oʻng tomonining yuqori qismiga “takroriy” deb belgi qoʻyiladi. 147. Tugʻilganlik haqidagi maʼlumotnomalar va takroriy guvohnomalar fuqaroning oʻziga, voyaga yetmagan shaxslarning qonuniy vakillariga yoki notarial tartibda tasdiqlangan ishonchnoma orqali boshqa shaxslarga ularning mazkur Yoʻriqnomaning 69-ilovasiga muvofiq shakldagi arizasi asosida beriladi. Chet elda yashovchi fuqaro tomonidan berilgan hamda chet tilida tuzilgan ishonchnoma belgilangan tartibda legalizatsiya qilingan yoki apostil qoʻyilgan boʻlishi lozim. 148. Dalolatnoma yozuvining ayrim ustunlari toʻldirilmagan boʻlsa, u holda takroriy guvohnomaning tegishli ustunlariga chiziqlar qoʻyiladi. Agar tugʻilganlik haqidagi dalolatnoma yozuvining “otasining ismi” ustuni mavjud boʻlmagan, biroq ushbu dalolatnoma yozuvi asosida rasmiylashtirilgan tugʻilganlik haqidagi guvohnomaning tegishli ustuni mavjud boʻlib, unda otasining ismi koʻrsatilgan boʻlsa, tugʻilganlik haqida takroriy guvohnomada shaxsni tasdiqlovchi hujjat asosida otasining ismi koʻrsatiladi. Masalan, 1957-yilda tugʻilgan fuqaro Mamatov Akram Soliyevich FHDY organiga tugʻilganlik haqida takroriy guvohnoma olish uchun murojaat etdi. 1957-yilda qayd etilgan dalolatnoma yozuvida “otasining ismi” ustuni mavjud emasligi va faqatgina uning familiyasi va ismi koʻrsatilganligi aniqlandi. Biroq, uning yaroqsiz holatga kelgan guvohnomasida otasining ismi “Soliyevich” deb koʻrsatilgan. Bu holatda takroriy guvohnomaning “otasining ismi” ustuniga “Soliyevich” deb qayd etiladi. 149. Vafot etgan shaxslarga nisbatan tugʻilganlik haqida takroriy guvohnomalar berilmaydi. Vafot etgan shaxsning yaqin qarindoshlari va merosxoʻrlariga ularning murojaatlariga asosan vafot etgan shaxsning tugʻilganligi haqida maʼlumotnoma beriladi. 150. Nikoh qayd etilganligi hamda nikohdan ajralganlik haqidagi takroriy guvohnoma yoki maʼlumotnoma dalolatnoma yozuvi qayd etilgan tegishli shaxslarning oʻzlariga yoki qonunchilikda belgilangan tartibda tasdiqlangan ishonchnoma orqali boshqa shaxslarga ularning mazkur Yoʻriqnomaning 70-ilovasiga muvofiq shakldagi arizasi asosida beriladi. Zarur hollarda, nikohlangan yoki ajrashgan shaxslarning ota-onalari va farzandlariga ularning arizasi asosida nikoh tuzilganligi yoki nikohdan ajralganlik qayd etilganligi haqida maʼlumotnoma beriladi. 151. Nikoh tuzilganligi haqida dalolatnoma yozuvida nikohdan ajralish qayd etilganligi haqida belgi boʻlgan hollarda takroriy guvohnoma berilmaydi. Bunda avvalgi nikoh tuzilganligi haqidagi dalolatnoma yozuvi asosida maʼlumotnoma beriladi. 152. Oʻlim haqidagi takroriy guvohnomalar yoki maʼlumotnoma marhumning yaqin qarindoshlariga va merosxoʻrlariga yoki qonunchilikda belgilangan tartibda tasdiqlangan ishonchnoma orqali boshqa shaxslarga ularning ushbu Yoʻriqnomaning 71-ilovasiga muvofiq shakldagi arizasi asosida beriladi. 153. Takroriy guvohnoma yoki maʼlumotnoma olish uchun shaxs FHDY organiga shaxsini tasdiqlovchi hujjatining aslini koʻrsatgan holda murojaat qiladi. 154. Tegishli dalolatnoma yozuvi FHDY organida mavjud boʻlmagan hollarda, takroriy guvohnoma yoki maʼlumotnoma berish haqidagi ariza ushbu FHDY organida tegishli dalolatnoma yozuvi yoʻqligi haqida ushbu Yoʻriqnomaning 72-ilovasida koʻrsatilgan shakldagi maʼlumotnoma bilan birga, dalolatnoma yozuvining ikkinchi nusxasi saqlanadigan FHDY arxiviga yuboriladi, dalolatnoma yozuvi bir nusxada yuritilgan holatlar bundan mustasno. 155. Dalolatnoma yozuvlaridan nusxa yoki ulardan koʻchirmalar Vazirlik, sud va boshqa huquqni muhofaza qiluvchi organlar, yurituvida mavjud boʻlgan ishlar munosabati bilan notariuslar, shuningdek konsullik muassasalarining soʻrovlariga koʻra berilishi (yuborilishi) mumkin. Dalolatnoma yozuvidagi barcha maʼlumotlar dalolatnoma yozuvidan nusxaga (koʻchirmaga) oʻzgarishsiz koʻchiriladi va uning orqa tarafi pastki qismiga asliga toʻgʻriligini koʻrsatuvchi belgi qoʻyilib, FHDY organi rahbarining imzosi va gerbli muhr bilan tasdiqlanadi hamda koʻchirilgan sana yozib qoʻyiladi. Fuqarolarga dalolatnoma yozuvlaridan nusxalar berilishiga yoʻl qoʻyilmaydi. Shuningdek, begona shaxslarga fuqarolik holati dalolatnomalari qayd etilganligi va ularga kiritilgan oʻzgartirish, tuzatish va qoʻshimchalar kiritilganligi haqida maʼlumot berish taqiqlanadi. 156. FHDY arxivida dalolatnoma yozuvini qidirish dalolatnoma yozuvi qayd etilgan deb koʻrsatilgan yil, undan oldingi hamda keyingi uch yillikda qayd etilgan dastlabki va tiklangan dalolatnoma yozuvlari boʻyicha amalga oshiriladi. 157. FHDY arxivi va FHDY organlari arxivlari joylashtirilgan xonalar temir stellajlar bilan jihozlangan, quyosh nuri va zaxdan saqlangan, shamollatib turishga moslashtirilgan, deraza va eshigiga temir panjara oʻrnatilgan boʻlishi lozim. FHDY arxivida elektr isitgichlar va shamlardan foydalanish taqiqlanadi. Arxiv xonasi va dalolatnoma yozuvlari har yetti kunda chang yutgich yordamida tozalanishi lozim. 158. Arxiv xonasiga kirish va dalolatnoma yozuvlaridan foydalanish huquqiga arxiv mudiri, FHDY organi rahbari va arxiv uchun masʼul xodimlar, shuningdek ularning hozirligida adliya boshqarmasi va Vazirlikning masʼul xodimlari (tegishli buyruq asosida) haqli. Boshqa shaxslarning arxiv xonasiga kirishi qatʼiyan man etiladi. 159. FHDY arxivlari va FHDY organlari arxivlarida mavjud dalolatnoma yozuvlari daftarlarining roʻyxati (arxiv fondi) tuziladi. 160. Dalolatnoma yozuvlari daftar shaklida tikish uchun tayyorlanganda, dalolatnoma yozuvlarining qayd etilgan yili, turi va dalolatnoma yozuvlari ketma-ketligiga rioya etilgan va hisobga olish varagʻi qoʻshilgan holda tikiladi. Daftarga tikilgan dalolatnoma yozuvlari raqamlanib (qora qalamda yuqori oʻng burchagiga), ishonch yozuvida “Jami ___ varaqda dalolatnoma yozuvi tikilib, raqamlandi” deb koʻrsatiladi va FHDY organining rahbari tomonidan imzolanib, gerbli muhr bilan tasdiqlanadi. Daftar muqovasiga uning nomi va undagi dalolatnoma yozuvlari haqida ushbu Yoʻriqnomaning 73-ilovasida koʻrsatilgan shaklga yozib qoʻyiladi. 161. Dalolatnoma yozuvlari daftarlari FHDY arxivida har bir tuman, shahar, fuqarolar yigʻinlari boʻyicha xronologik tartibda, dalolatnoma yozuvlari turlari alohida ajratilgan holda saqlanadi. 162. FHDY arxiviga kelib tushgan dalolatnoma yozuvlariga tegishli oʻzgartirish kiritish haqidagi xabarnomalar shu kunning oʻzida Xat, xabarnoma va arizalarni roʻyxatga olish elektron daftariga kirim qilinib, ijrosi taʼminlanishi lozim. 163. FHDY arxividagi mavjud dalolatnoma yozuvlari daftarlari raqamlanib, ushbu Yoʻriqnomaning 74-ilovasiga muvofiq shakldagi Arxiv fondi daftariga kiritiladi. 164. Hujjatlar yigʻmajildlari nomenklaturasi fuqarolik holati dalolatnoma yozuvlarini qayd qilish va ular bilan bogʻliq boʻlgan boshqa harakatlardan tashkil topgan hujjatlardan shakllantiriladi va yuritiladi. 165. Yigʻmajildlar quyidagicha shakllantirilishi va yuritilishi zarur: yigʻmajildlarga koʻrib chiqilgan va natijasiga koʻra ijro etilgan yoki rad qilingan hujjatlarni joylashtirish; bitta masalaning hal qilinishiga taalluqli barcha hujjatlarni ularning ilovalari bilan birgalikda joylashtirish; yigʻmajildlarda bir kalendar yilga oid hujjatlarni guruhlash; yigʻmajild varaqlarining jami 250 varaqdan oshmasligini taʼminlash, agar ortsa, mazkur yigʻmajildning navbatdagi jildini yuritish. 166. Yigʻmajild oxirida alohida toza varaqqa mazkur yigʻmajildga tikilgan varaqlar soni yoziladi. Ushbu varaq FHDY organi mudiri tomonidan imzolanadi hamda muhr bilan tasdiqlanadi. Yigʻmajild muqovasidagi sana hujjatlar yigʻmajildini yuritish boshlangan va tugallangan kun, oy va yilga muvofiq kelishi kerak. 167. FHDY organlari faoliyatiga oid hujjatlarning ushbu Yoʻriqnomaning 75-ilovasida koʻrsatilgan saqlash muddatlari tugaganda, ular adliya boshqarmasining doimiy faoliyat olib boruvchi ekspert komissiyasi ishtirokida dalolatnoma asosida yoʻq qilinadi, qonunchilik hujjatlarida FHDY arxiviga va Oʻzbekiston Respublikasining Markaziy arxiviga topshirilishi nazarda tutilgan hujjatlar bundan mustasno. Dalolatnoma ekspert komissiyasi aʼzolari va FHDY organi rahbari tomonidan imzolanadi hamda unga FHDY organining gerbli muhri qoʻyiladi. 168. Mazkur Yoʻriqnoma talablari buzilishida aybdor boʻlgan shaxslar qonunchilik hujjatlariga muvofiq javobgar boʻladi.”. I/1. Yolgʻiz onalar arizalarining yigʻmajildi. I/2. Otalikni belgilash boʻyicha arizalarning yigʻmajildi. I/3. Farzandlikka olish boʻyicha sudning hal qiluv qarorlari va hujjatlar yigʻmajildi. I/4. Tugʻilishni muddatini oʻtkazib qayd etish bilan bogʻliq hujjatlar yigʻmajildi. I/5. Topib olingan (tashlab ketilgan) bolalarning tugʻilishini qayd etish boʻyicha hujjatlar yigʻmajildi. II/1. Nikohni qayd etish haqidagi arizalar yigʻmajildi. II/2. Qayd etilgan nikohlar boʻyicha arizalar va hujjatlar yigʻmajildi. II/3. Muddatida qayd etilmagan arizalar yigʻmajildi. II/4. Muddatida yoʻqlanmagan arizalarni yoʻq qilish dalolatnomalari yigʻmajildi. II/5. Sudning nikoh haqiqiy emas deb topilganligi toʻgʻrisidagi ijro qilingan qarorlar yigʻmajildi. III/1. Er-xotinning nikohdan ajralish haqidagi birgalikdagi yoki ulardan birining arizalari va hujjatlar yigʻmajildi. III/2. Dastlabki dalolatnoma yozuvlari boʻyicha arizalar va hujjatlar yigʻmajildi. III/3. Dastlabki dalolatnoma yozuvlariga qoʻshimchalar kiritish haqidagi arizalar va hujjatlar yigʻmajildi. III/4. Muddatida qayd etilmagan arizalar yigʻmajildi. III/5. Muddatida yoʻqlanmagan arizalarni yoʻq qilish dalolatnomalari yigʻmajildi. III/6. Qayd etilgan nikoh tuzilganligi haqida dalolatnoma yozuviga chet el davlatining vakolatli organi tomonidan nikohdan ajratilganligini tasdiqlovchi hujjatlar asosida belgi qoʻyish haqida ariza hujjatlari yigʻmajildi. IV/1. 16 yoshgacha vafot etganlarning tugʻilganlik haqidagi guvohnomalari. IV/2. 16 yoshgacha vafot etganlarning tugʻilganlik haqida guvohnomalarini yoʻq qilish dalolatnomalari. IV/3. Muddatini oʻtkazib oʻlimni qayd etish boʻyicha hujjatlar yigʻmajildi. IV/4. Oʻlim qayd etilgan shaxsi aniqlanmaganlarning tanib olish haqidagi hujjatlar yigʻmajildi. V/1. Dalolatnoma yozuvlariga oʻzgartirish, tuzatish va qoʻshimchalar kiritish toʻgʻrisidagi arizalar va hujjatlar yigʻmajildi. V/2. Dalolatnoma yozuvlariga oʻzgartirish, tuzatish va qoʻshimchalar kiritish toʻgʻrisidagi xulosalar yigʻmajildi. VI/1. Familiya, ism va ota ismini oʻzgartirish haqidagi qanoatlantirilgan arizalar hujjatlar yigʻmajildlari. VI/2. Familiya, ism va ota ismini oʻzgartirish haqidagi rad etilgan arizalar hujjatlar yigʻmajildlari. VII/1. Dalolatnoma yozuvini tiklash haqidagi qanoatlantirilgan arizalar hujjatlar yigʻmajildlari. VII/2. Dalolatnoma yozuvini tiklash haqidagi rad etilgan arizalar hujjatlar yigʻmajildlari. VIII/1. Arxiv fondi. VIII/2. Xat, xabarnoma va arizalar va hujjatlar yigʻmajildi. VIII/3. FHDY organidan joʻnatilayotgan xatlar va hujjatlar yigʻmajildi. VIII/4. Tugʻilganlik haqida takroriy guvohnoma soʻralgan arizalar yigʻmajildi. VIII/5. Nikoh tuzilganligi haqida takroriy guvohnoma soʻralgan arizalar yigʻmajildi. VIII/6. Nikohdan ajralganlik haqida takroriy guvohnoma soʻralgan arizalar yigʻmajildi. VIII/7. Oʻlim haqida takroriy guvohnoma soʻralgan arizalar yigʻmajildi. VIII/8. “Fuqarolik, oilaviy va jinoiy ishlar boʻyicha huquqiy yordam va huquqiy munosabatlar toʻgʻrisida”gi Konvensiya (1993-yil 22-yanvar, Minsk sh.) boʻyicha kelgan hujjatlar va ularning ijrosiga oid yigʻmajild. VIII/9. “Fuqarolik, oilaviy va jinoiy ishlar boʻyicha huquqiy yordam va huquqiy munosabatlar toʻgʻrisida”gi Konvensiya (Kishinev, 2002-yil 7-oktabr) boʻyicha kelgan hujjatlar va ularning ijrosiga oid yigʻmajild. VIII/10. Arxivda saqlash muddati oʻtgan hujjatlarni yoʻq qilish dalolatnomalari yigʻmajildi. IX/1. Hisobotlar (harakatlar, gerbli guvohnomalar va boshqa) yigʻmajildi. IX/2. FHDY organida oʻtkazilgan tekshirishlar natijalari yigʻmajildi. X/1. Ish rejalar (yarim yillik, yillik) va u boʻyicha bajarilgan ishlarning maʼlumotnomalari yigʻmajildi. X/2. Adliya boshqarmasidan kelgan topshiriq va koʻrsatmalar. X/3. Qishloq fuqarolar yigʻinlari bilan olib borilgan ishlar. X/4. FHDY organi xodimlarining ish taqsimoti va mansab yoʻriqnomalari. X/5. FHDY organining moddiy-texnik bazasiga oid maʼlumotlar. X/6. Topshirish-qabul qilish dalolatnomalari. I/1. Otalikni belgilash boʻyicha arizalar va hujjatlar yigʻmajildi. I/2. Farzandlikka olish boʻyicha sudning hal qiluv qarorlari va hujjatlar yigʻmajildi. II/1. Qayd etilgan nikoh tuzilganligi haqida dalolatnoma yozuviga chet el davlatining vakolatli organi tomonidan nikohdan ajratilganligini tasdiqlovchi hujjatlar asosida belgi qoʻyish haqida ariza hujjatlari yigʻmajildi. III/1. Dalolatnoma yozuvlariga oʻzgartirish, tuzatish va qoʻshimchalar kiritish toʻgʻrisidagi arizalar va hujjatlar yigʻmajildi. III/2. Dalolatnoma yozuvlariga oʻzgartirish, tuzatish va qoʻshimchalar kiritish toʻgʻrisidagi xulosalar yigʻmajildi. IV/1. Arxiv fondi. IV/2. Xat, xabarnoma va arizalar va hujjatlar yigʻmajildi. IV/3. FHDY arxividan joʻnatilayotgan xatlar va hujjatlar yigʻmajildi. IV/4. Tugʻilganlik haqida takroriy guvohnoma soʻralgan arizalar yigʻmajildi. IV/5. Nikoh tuzilganligi haqida takroriy guvohnoma soʻralgan arizalar yigʻmajildi. IV/6. Nikohdan ajralganlik haqida takroriy guvohnoma soʻralgan arizalar yigʻmajildi. IV/7. Oʻlim haqida takroriy guvohnoma soʻralgan arizalar yigʻmajildi. IV/8. “Fuqarolik, oilaviy va jinoiy ishlar boʻyicha huquqiy yordam va huquqiy munosabatlar toʻgʻrisida”gi Konvensiya (1993-yil 22-yanvar, Minsk sh.) boʻyicha kelgan hujjatlar va ularning ijrosiga oid yigʻmajild va roʻyxatga olish daftari. IV/9. “Fuqarolik, oilaviy va jinoiy ishlar boʻyicha huquqiy yordam va huquqiy munosabatlar toʻgʻrisida”gi Konvensiya (Kishinev, 2002-yil 7-oktabr) boʻyicha kelgan hujjatlar va ularning ijrosiga oid yigʻmajild. IV/10. Arxivda saqlash muddati oʻtgan hujjatlarni yoʻq qilish dalolatnomalari yigʻmajildi. V/1. Hisobotlar (harakatlar, gerbli guvohnomalar va boshqa) yigʻmajildi. V/2. FHDY arxivida oʻtkazilgan tekshirishlar natijalari yigʻmajildi. VI/1. Ish rejalar (yarim yillik, yillik) va u boʻyicha bajarilgan ishlarning maʼlumotnomalari yigʻmajildi. VI/2. Adliya boshqarmasidan kelgan topshiriq va koʻrsatmalar. VI/3. FHDY arxivi xodimlarining ish taqsimoti va mansab yoʻriqnomalari. VI/4. FHDY arxivining moddiy-texnik bazasiga oid maʼlumotlar. VI/5. Topshirish-qabul qilish dalolatnomalari.”. NAMUNA Qabul qilingan gerbli guvohnomalarni kirim qilish DAFTARI Yukxat raqami va sanasi Kirim qilingan sana Guvohnoma nomi Soni Izoh 3-son 02.01.2022-y. 02.01.2022-y. tugʻilganlik haqida 50000 3-son 02.01.2022-y. 02.01.2022-y. nikoh tuzilganligi haqida 20000 85-son 20.08.2022-y. 20.08.2022-y. nikohdan ajralganlik haqida 10000 85-son 20.08.2022-y. 20.08.2022-y. oʻlim haqida 30000 NAMUNA Vazirlikdan qabul qilingan gerbli guvohnomalarni kirim qilish elektron DAFTARI Yukxat raqami va sanasi Kirim qilingan sana Guvohnoma nomi Soni Izoh 3-son 10.01.2022-y. 10.01.2022-y. tugʻilganlik haqida 7000 3-son 10.01.2022-y. 10.01.2022-y. nikoh tuzilganligi haqida 4500 85-son 25.08.2022-y. 25.08.2022-y. nikohdan ajralganlik haqida 1000 85-son 25.08.2022-y. 25.08.2022-y. oʻlim haqida 3000 NAMUNA Adliya boshqarmasidan (FHDY organidan) qabul qilingan gerbli guvohnomalarni kirim qilish elektron DAFTARI Kirim qilingan sana Guvohnoma nomi Soni Izoh 13.01.2022-y. tugʻilganlik haqida 3000 13.01.2022-y. nikoh tuzilganligi haqida 1000 13.01.2022-y. nikohdan ajralganlik haqida 100 13.01.2022-y. oʻlim haqida 1000 NAMUNA Gerbli guvohnomalarni tarqatish elektron DAFTARI FHDY organi nomi Sarf qilinayotgan sana Guvohnoma nomi Soni Qabul qilgan masʼul shaxsning lavozimi, ismi, familiyasi va imzosi Angren shahar FHDY boʻlimi 13.01.2022-y. tugʻilganlik haqida 3000 13.01.2022-y. nikoh tuzilganligi haqida 1000 13.01.2022-y. nikohdan ajralganlik haqida 100 13.01.2022-y. oʻlim haqida 1000 Chinoz tuman FHDY boʻlimi 14.01.2022-y. tugʻilganlik haqida 2000 14.01.2022-y. nikoh tuzilganligi haqida 500 14.01.2022-y. nikohdan ajralganlik haqida 50 14.01.2022-y. oʻlim haqida 500 NAMUNA Gerbli guvohnomalarni sarflash elektron DAFTARI T/r Berilgan sana Guvohnoma raqami D/yo boʻyicha familiyasi va ismi D/yo raqami Izoh 1. 2. 3. 4. 5. 01.01.2022-y. 01.01.2022-y. 02.01.2022-y. 03.01.2022-y. 03.01.2022-y. 0000001 0000002 0000003 0000004 0000005 Rahimov Salim Naimov Azim Qodirova Gulizebo Saidov Tolib Madiyarov Ilhom 1 2 3 4 5 ... 100. 10.04.2022y. 0000100 Ivanov Andrey 100 NAMUNA Takroriy guvohnomalarni sarflash elektron DAFTARI T/r Berilgan sana Guvohnoma seriyasi va raqami Ariza beruvchining familiyasi va ismi D/yo raqami va qayd etilgan yili Izoh 1. 2. 3. 4. 5. 03.01.2022-y. 03.01.2022-y. 05.01.2022-y. 06.01.2022-y. 06.01.2022-y. 0000001 0000002 0000003 0000004 0000005 Jiyanov Shuhrat Valiyeva Farangiz Sodiqov Abror Azizova Anora Dadaboyev Gʻulomjon 100-1969-y. 201-1993-y. 942-1962-y. 821-1997-y. 194-1945-y. joʻnatildi d/yo oʻzg. ota-k. belg. far-ka olish joʻnatildi ... 100. 27.05.2022-y. 0000100 Shodmonov Zafar 27-1991-y. NAMUNA Xat, xabarnoma va arizalarni roʻyxatga olish elektron DAFTARI T/r Kirim qilingan sana Xat, xabarnoma va arizaning raqami va sanasi Qayerdan (kimdan) kelgan Qisqacha mazmuni Ijrosi haqida belgi 1. 05.01.2022-y. 457-f 15.12.2021-y. Moskva shahar FHDY boʻlimi 1992-y. tugʻilgan G.B. Ivanovning tugʻilganlik haqida d/yo nusxasi soʻralgan tugʻ. d/yo 915-1992-y. Moskva shahar FHDY boʻlimiga yuborildi (1-son, 05.01.2022-y.) 2. 06.01.2022-y. 1-857 20.12.2021-y. Saratov shahar FHDY boʻlimi 2010-yil 17-sentabrda qayd etilgan nikoh tuzilganligi haqida takroriy guvohnoma soʻralgan Nikoh tuzilganligi haqida takroriy guvohnoma I-AA 0004867 d/yo 56-2010-y. S. Kislyak va P. Safina Saratov shahar FHDY boʻlimiga yuborildi (2-son, 06.01.2022-y.) NAMUNA Tugʻilganlik, nikoh tuzilganligi, nikohdan ajralganlik va oʻlim haqidagi takroriy guvohnoma berish haqidagi arizalarni roʻyxatga olish elektron DAFTARI T/r Kirim qilingan sana Arizaning raqami va sanasi Ariza muallifining FISh Qisqacha mazmuni Ijrosi haqida belgi 1. 05.01.2022-y. 03.01.2022-y. Morozov Ivan Sergeyevich 1995-y. tugʻilgan G.B. Xanga tugʻilganlik haqida takroriy guvohnoma berish soʻralgan tugʻ. d/yo 915-1992-y. TA 12385125 05.01.2022-y. 2. 06.01.2022-y. 04.01.2022-y. Komilov Sardor Sardorovich 2016-yilda qayd qilingan nikoh tuzilganligi haqida takroriy guvohnoma berish soʻralgan Nikoh tuzilganligi haqida takroriy guvohnoma № 5544867 d/yo 56-2016-y. NAMUNA FHDY organidan joʻnatilayotgan xatlarni roʻyxatga olish elektron DAFTARI T/r Chiqish sanasi Joʻnatilayotgan tashkilot nomi Qisqacha mazmuni 1. 02.01.2022-y. Qarshi shahar FHDY boʻlimiga A. Ashrapova va D. Ismatovalarning 1975-yilda qayd etilgan nikoh tuzilganligi haqidagi dalolatnoma yozuvidan nusxa yuborish 2. 02.01.2022-y. Buloqboshi tuman IIBga 2012-yil dekabr oyida oʻlgan fuqarolarning pasportlari. Jami — 123 ta 3. 03.01.2022-y. Viloyat FHDY arxiviga 12.12.2012-yilda 121-d/yo bilan fuqarolar K. Shamsiyev va R. Shamsiyevaning nikohdan ajralishi haqida xabarnoma 4. 04.01.2022-y. Viloyat adliya boshqarmasiga 2012-yil davomida amalga oshirilgan ishlar boʻy. maʼlu-t FHDY organi shtampi TUGʻILGANLIK HAQIDA MAʼLUMOTNOMA ________-son Fuqaro ______________________________________________________________________________________________________________________________________________ning (familiyasi, ismi va otasining ismi) ______________ yil ________________ oyi ________________ kunida tugʻilganligi haqida dalolatnoma yozuvi _______________________________________________________________________________________________________________________________________________________da (FHDY organi nomi) _______ yil ________________ oyi _______ kuni _______-son bilan qayd etildi. Otasi ___________________________________________________________________________________________________________________________________________________ (familiyasi, ismi, otasining ismi va millati) Onasi ___________________________________________________________________________________________________________________________________________________ (familiyasi, ismi, otasining ismi va millati) FHDY organi rahbari imzo familiya M.Oʻ. NAMUNA Yolgʻiz onalarning arizalarini roʻyxatga olish elektron DAFTARI Tartib raqami va sanasi Ariza beruvchining familiyasi, ismi va ota ismi D/yo raqami va sanasi 1 04.05.2022-y. Qurbonova Sadoqat Soatovna 120-04.04.2022-y. 2 07.05.2022-y. Salimova Ozoda Aʼzam qizi 135-07.05.2022-y. 3 04.06.2022-y. Komilova Aziza Vohidovna 180-04.06.2022-y. NAMUNA Otalikni belgilash haqidagi arizalarni roʻyxatga olish elektron DAFTARI Kirim raqami va sanasi Ota-onaning familiyasi, ismi va ota ismi D/yo raqami va qayd etilgan sanasi 1 03.01. Kattayev K. Kattayeva R. 27-14.01.2003-y. 2 03.03. Ermatova G. (sud qarori asosida) 193-01.03.2011-y. 3 10.11. Karimov B. Egamova U. (homilador) NAMUNA Farzandlikka olish boʻyicha sudning hal qiluv qarorlarini roʻyxatga olish elektron DAFTARI T/r va sanasi Sudning nomi, qaror chiqarilgan sana va raqami Farzandlikka oluvchi(lar)ning F.I.O. D/yo raqami, qayd etilgan yili va sanasi Berilgan guvohnoma seriyasi va raqami 1. 15.01. FIB Jondor tumanlararo sudi, 10.01.2022-y. 5-son Jonibekov S. Jonibekova G. 215-20.07.2002-y. I AA 0000516 2. 21.02. FIB Mirobod tumanlararo sudi, 20.02.2022-y. 18-son Shamsiyeva Sh. 820-12.09.2008-y. I AA 0000587 3. 03.03. FIB Yakkasaroy tumanlararo sudi, 27.02.2022-y. 7-son Kalinin I. 354-29.07.2000-y. I AA 0000709 NAMUNA Nikoh tuzilganligini qayd etish haqidagi arizalarni roʻyxatga olish elektron DAFTARI T/r Ariza berilgan sana Tibbiy koʻrikka berilgan yoʻllanma raqami Ariza beruvchilarning familiyasi, ismi, ota ismi Nikohni qayd etish kuni Nikoh qayd etilganligi haqida belgi Izoh 1. 03.01. 1 Meliyev A.D. 04.02.2022-y. d/yo 75 — 04.02.2022-y. 2 Gʻaniyeva S.F. 2. 03.01. 3 Fedorov V.K. 04.02.2022-y. d/yo 76 — 04.02.2022-y. 4 Smirnova N.K. 3. 04.01. Karimberdiyev X.A. 05.02.2022-y. d/yo 8 — 04.01.2022-y. Madrimova M.O. kelin homiladorligi sababli muddat qisqartirildi 6-sonli dalolatnoma 02.06.2022-y. 4. 04.01. 5 Salijonov T.J. 05.02.2022-y. d/yo 77 — 05.02.2022-y. 6 Mirzayeva M.V.. 5. 05.01. 7 Ikromov A.Q. 06.02.2022-y. 8 Mardiyeva S.J. NAMUNA Nikohdan ajralishni qayd etish haqidagi arizalarni roʻyxatga olish elektron DAFTARI T/r Ariza berilgan sana Ariza beruvchilarning familiyasi, ismi, ota ismi Nikohdan ajratish tayinlangan kun Qayd etilganligi haqida belgi Izoh 1. 2. 3. 4. ..... 19. 06.01. 12.02. 15.03. 28.03. 17.08. Mannopov E.S. Mannopova M.D. Hakimov D.E. Mirzajonova B.V. Tolmasov V.Sh. Tolmasova Sh.N. Avvalov N.R. Islomova S.K Abrorov H.N. Nuritdinova B.R. 07.04.2017-y. 13.03.2017-y. 16.04.2017-y. 29.06.2017-y. 18.09.2017-y. d/yo 59 — 07.04.2017-y. d/yo 48 — 21.03.2017-y. d/yo 78 — 02.05.2017-y. d/yo 118 — 27.09.2017-y. Hukm asosida Bedarak yoʻqolgan b-n 10-sonli yoʻq qilish dalolatnomasi 02.10.2017-y. muomalaga layoqatsiz b-n NAMUNA Sudning nikohdan ajratish haqidagi hal qiluv qarori asosida nikohdan ajralishni qayd etish haqidagi arizalarni roʻyxatga olish elektron DAFTARI T/r va sanasi Ariza beruvchi(lar)ning F.I.O. Sudning nomi, qarorning sanasi va raqami D/yo raqami, qayd etilgan yili va sanasi Berilgan guvohnoma seriyasi va raqami 1. 15.01. Toirov S. Toirova G. FIB Jondor tumanlararo sudi, 10.01.2022-y. 5-son 11-15.01.2022-y. I AA 0000516 2. 20.01. Valiyeva Sh. FIB Mirobod tumanlararo sudi, 20.01.2022-y. 18-son 20-20.01.2022-y. I AA 0000587 3. 03.02. Shirinov I. FIB Yakkasaroy tumanlararo sudi, 27.01.2022-y. 7-son 24-04.02.2022-y. I AA 0000709 NAMUNA Dastlabki dalolatnoma yozuvlariga qoʻshimchalar kiritish haqidagi arizalarni roʻyxatga olish elektron DAFTARI T/r va sanasi Ariza beruvchining F.I.O. Qoʻshimcha kiritish uchun asos boʻlgan hujjat nomi Qoʻshimcha kiritilayotgan d/yo raqami va sanasi Berilgan guvohnoma seriyasi va raqami 1. 10.01. Sanayev S.R. FIB Yakkasaroy tumanlararo sudi, 20.11.2010-y. 95-son qaror 132 — 29.07.2011-y. I AA 0000516 2. 15.01. Shokirov D.L. Er-xotinning birgalikdagi arizasi, 19.10.2010-y. 165-son ariza 10 — 20.01.2011-y. I AA 0000587 3. 01.02. Boʻronova M.V. JIB Sergeli tuman sudi, 27.01.2006-y. 7-son hukm 15 — 04.02.2008-y. I AA 0000709 NAMUNA Dalolatnoma yozuvlariga oʻzgartirish, tuzatish va qoʻshimchalar kiritish haqidagi arizalarni roʻyxatga olish elektron DAFTARI T/r va sana Ariza beruvchilarning F.I.O. Arizaning qisqacha mazmuni Ijrosi haqida belgi (d/yo raqami, sanasi va guvohnoma seriyasi, raqami) 1. 02.01 Abduvaliyev A.B Abduvaliyeva B.P. Oʻgʻlining familiyasini “Bahodirov”ga va ota ismini “Alisher oʻgʻli”ga oʻzgartirish haqida d/yo 555 — 21.05.2000-y. I AA 0007788 2. 05.01 Yuldasheva I.T. Nikoh d/yoda nikohgacha boʻlgan “Rizayeva” familiyasini qaytarish haqida nikoh d/yo 444 — 12.05.2003-y. I AA 0001122 NAMUNA Familiya, ism va ota ismini oʻzgartirish haqida arizalarni roʻyxatga olish elektron DAFTARI T/r va sana Ariza beruvchining familiyasi, ismi, ota ismi Ariza mazmuni Ijrosi haqida belgi 1. 15.01. Sobirova Barno Sanjarovna Boʻrigul ismini Dildorga oʻzgartirish haqida — d/yo 542, 02.02.1979-y. Termiz sh. FHDY boʻlimi Termiz shahar FHDY boʻlimiga xabarnoma va xulosa yuborildi 22.02.2022-y. 14-son xulosa 2. 17.02 Boltayev Salim Axmedovich Boltayev familiyasini Azizovga oʻzgartirish toʻgʻrisida — d/yo 1283, 1968-y. 1283-1968-y. familiya oʻzgartirilib, I-AA 0003782 guvohnoma berildi. 22.03.2022-y. NAMUNA Dalolatnoma yozuvlarini tiklash haqidagi arizalarni roʻyxatga olish elektron DAFTARI T/r va sana Ariza beruvchining familiyasi, ismi, otasining ismi Tugʻilgan joyi va yili Ijro haqida belgilar 1. 15.01. Hakimov Murod Ikromovich Toshkent shahri, 1990-yil d/yo 1 — 10.02.2022-y. I AA 0000204 2. 20.05. Salimbekov Akrom Karimovich Nukus shahri, 1950-yil d/yo 2 — 05.06. 2022-y. I AA 0001632 3. 17.06. Anvarov V.Q. Buxoro tumani, 1990-yil Rad xulosa, 25.06.2022-y. 3-son __________________________________________________________ (FHDY organi, viloyat (shahar) FHDY arxivi nomi) ______________________________________ haqida dalolatnoma yozuvlari daftarlari ARXIV FONDI DAFTARI d/yo qayd etilgan yil Kitoblar va d/yo soni Yoʻqolgan d/yo raqamlari Arxiv fondidagi raqam Izoh 1935-yil 41 — 175 15, 17, 122 1 176 — 205 2 206 — 305 3 306 — 450 4 ...... 2004-yil 121 — 210 375 211 — 355 - 376 - 3232 — 3545 - 386 ”. T/r Hujjatlarning nomi Saqlash muddati 1. Dalolatnoma yozuvlarining barcha turlari, tugʻilganlik haqida tibbiy maʼlumotnomalar va oʻlim haqida tibbiy guvohnomalar; 75 yil 2. Gerbli guvohnomalarni kirim qilish daftarlari; 3. Gerbli guvohnomalarni sarflash daftarlari; 4. Alfavit daftarlari; 5. Arxiv fondi daftari. 6. Farzandlikka olish boʻyicha sudning hal qiluv qarorlari va tugʻilganlik haqida guvohnomalar; 50 yil 7. Otalikni belgilash haqida arizalar va sudning bu haqdagi qarorlari; 8. Farzandlikka olish va otalikni belgilashni bekor qilish haqida sud qarorlari; 9. Topib olingan (tashlab ketilgan) bolalar hujjatlari. 10. Hisobotlar; 20 yil 11. Buzilgan guvohnomalarni yoʻq qilish haqida dalolatnomalar; 12. Familiya, ism, ota ismini oʻzgartirish boʻyicha yigʻmajildlar, dalolatnoma yozuvlariga oʻzgartirish, tuzatish va qoʻshimchalar kiritish, dalolatnoma yozuvlarini tiklash haqida yigʻmajildlar; 13. Nikohni haqiqiy emas deb topish haqida sud qarorlari; 5 yil 14. Nikohni qayd etish haqidagi arizalar; 15. Yolgʻiz onalar arizalari, takroriy guvohnomalar berish haqida arizalar va mazkur arizalarni roʻyxatga olish daftarlari. 16. Nikohdan ajratish haqida ariza hujjatlar yigʻmajildlari. 17. Aloqa xatlari, soʻrovnomalar, xabarnomalar. 3 yil 18. Nikohni qayd etish haqidagi vaqtida qayd etilmagan arizalar. 4 oy 19. Nikohdan ajralishni qayd etish haqidagi vaqtida qayd etilmagan arizalar. 6 oy ”.